**NOTĂ DE FUNDAMENTARE**

|  |  |
| --- | --- |
| **Secţiunea 1. Titlul actului normativ**  **Hotărâre**  **privind aprobarea procedurii de gestionare şi verificare a proiectelor preluate, de încheiere a acordurilor de finanţare şi de efectuare a plăţilor aferente schemei de ajutor de stat privind sprijinirea industriei cinematografice de către Oficiul de Film și Investiții Culturale, și pentru** modificarea și completarea Hotărârii Guvernului nr. [421/2018](file:///C:\\Users\\Cultura\\sintact%204.0\\cache\\Legislatie\\temp133536\\00194247.htm" \o "pentru instituirea unei scheme de ajutor de stat privind sprijinirea industriei cinematografice (act publicat in M.Of. 508 din 20-iun-2018)) pentru instituirea unei scheme de ajutor de stat privind sprijinirea industriei cinematografice | |
| **Secțiunea a 2-a Motivul emiterii actului normativ** | |
| 2.1. Sursa actului  normativ | Programul de guvernare 2023 – 2024, conform căruia, printre prioritățile de guvernare asumate de Ministerul Culturii se numără:  „*Transferul la Ministerul Culturii și re-operaționalizarea schemei de rebate pentru producția de filme în Romania în valoare de cca. 50 mil. euro și implementarea schemei de rebate pentru perioada 2023-2027*”  În temeiul art. 2 alin. (3) din Ordonanța de Urgență a Guvernului nr. 39/2023 privind înfiinţarea Oficiului de Film şi Investiţii Culturale, precum şi pentru stabilirea unor măsuri instituţionale referitoare la gestionarea schemei de ajutor de stat pentru sprijinirea culturii de film şi producţiei de film în România, |
| 2.2. Descrierea situaţiei actuale | În 2018, Guvernul României a adoptat Hotărârea Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice (denumită în continuare „H.G. nr. 421/2018”). Această schemă, exceptată de la notificare, fiind fost instituită având în vedere prevederile Regulamentului UE nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, și a comunicării Comisiei privind ajutoarele de stat pentru filme și alte opere audiovizuale, publicată în Jurnalul Oficial al Uniunii Europene din 15 noiembrie 2013, în vederea atragerii de investiții în producția de opere audiovizuale pe teritoriul României, atât producții românești, dar și coproducții internaționale.  Schema de ajutor pentru producția de opere audiovizuale conform H.G. nr. 421/2018 este o linie de finanțare distinctă de suportul oferit pe criterii artistice de Ministerul Culturii prin Centrul Național al Cinematografiei:   1. schema de ajutor pentru producția de opere audiovizuale reglementată de H.G. nr. 421/2018 răspunde în primul rând nevoii de atragere a investițiilor în domeniul producției de opere audiovizuale (filme cinematografice, filme de televiziune, seriale difuzate pe televiziune sau în mediul online, documentare, animații) și efectelor economice și dezvoltare a infrastructurii și forței de muncă pe care producția de film le are la nivel național; 2. Ministerul Culturii, prin liniile de finanțare implementate de Centrul Național al Cinematografiei, susține excelența artistică, accesul publicului la operele cinematografice locale, valoarea și identitatea națională, pe baza unor criterii artistice.   Din punct de vedere financiar schema de ajutor pentru producția de opere audiovizuale reglementată de H.G. nr. 421/2018 reprezintă un “rebate”, nu o subvenție directă. Ea presupune efectuarea întregii investiții și cheltuielrii de către beneficiar a întregului buget alocat pe teritoriu României, iar numai apoi returnarea de către stat a unui procent din cheltuielile eligibile.  Efectul imediat al acestei scheme de susținere a industriei a fost incontestabil. Un număr impresionant de producții internaționale cu bugete semnificative și distribuții prestigioase au ales România ca destinație, recunoscând condițiile competitive de susținere ale acestei industrii creative de către Statul Român, dar și potențialul excepțional al comunității locale de producție și nivelul profesioniștilor români din industria cinematografică.  România se alinia astfel trendului global în ceea ce privește atragerea acestei activități economice cu impact masiv. Majoritatea țărilor europene, a statelor americane și numeroase alte teritorii din lume au astfel de scheme de ajutor de stat, stimulente economice pentru industria cinematografică, recunoscând astfel importanța esențială a acestui sector economic.  În jurul țării noastre, țări est europene, precum Cehia, Ungaria, Polonia, Croația, Slovenia, Lituania, Estonia au in vigoare astfel de scheme extrem de atractive, care au crescut exponențial valoarea investițiilor străine în acest domeniu, au creat numeroase locuri de munca, au învigorat turismul național și au ridicat prestigiul cultural al țării respective in Europa si in lume.  În marile economii europene, Marea Britanie, Franța, Germania, Spania, aceste instrumente sunt implementate de mai bine de două decenii, cu rezultate impresionate în ceea ce privește volumul atras de producții internaținale, valoarea industriei locale și contribuția la produsul intern brut fiiind remarcabile.  Studiile disponibile raportează, la nivelul anului 2014, un randament de 2,8 EUR în sector pentru fiecare 1 EUR de stimulent oferit în Franța.  Croația a raportat o creștere semnificativă a numărului de turiști, conform unui studiu al niversității din Zadar, fanii producției HBO Game of Thrones au cheltuit peste 180,7 milioane euro în Croația în perioada 2013 - 2018, conducând la dezvoltarea semnificativă a sectorului turistic și diversificarea surselor de venit, prin introducerea tururilor și parcurilor tematice.  Primul episod al serialului *House of the Dragon*, prequel-ul *Game of Thrones* produs de HBO în Portugalia, Spania și Marea Britanie a avut peste 20 de milioane de vizualizări în prima săptămână de la lansare și este așteptat să producă un impact semnificativ asupra turismului în aceste țări.  Cehia a atras în 2021 investiții străine de peste 420 milioane dolari cu proiecte precum „*The Gray Man*” (Netflix), „*Carnival Row*”, „*The Wheel of Time*” (Amazon)[[1]](#footnote-1).  Ungaria estimează ca producțiile atrase în 2021, inclusiv „Dune” (Warner Bros)și „Jack Ryan” (Paramount) vor genera investiții directe de peste 520 milioane dolari, peste 20.000 de angajați în industrie și un procent de multiplicare de peste 3 pentru fiecare EURO investit, [[2]](#footnote-2)  Stimulentele/*tax incentives*, joacă un rol esențial în decizia producătorilor de film în alegerea teritoriului / statului în care hotărasc să realizeze producția și în construcția planului de finanțare. Producția de film reprezintă o investiție de risc și de oportunitate și aceste instrumente financiare/ stimulente fiscale oferite de statele care încurajeaza industriile creative, în general între 20-35%, au devenit standard în întreaga lume.  Predictibilitatea, transparența și managementul profesionist la nivel guvernamental al aplicării acestor stimulente definesc competitivitatea acestor scheme la nivel global și efectul lor benefic asupra economiei este mai mult decât vizibil, chiar și în condițiile extrem de nefavorabile generate de pandemie și nefuncționarea schemei de susținere a producției de opere audiovizuale în România.  Pentru a evalua impactul fiscal generat de companiile active în sectoarele de producție și post-producție cinematografică în ipoteza funcționării normale a programului de atragere a investițiilor în domeniul producției operelor audiovizuale, studiul realizat la solicitarea Alianței Producătorilor de Film a analizat situațiile financiare extinse (201 poziții bilanțiere) pentru companiile care au raportat pe parcursul anului 2021 venituri peste pragul de 500.000 lei.  Eșantionul include 313 companii cu o cifră de afaceri cumulată de 2,1 miliarde lei, reprezentând 88% din cifra afaceri totală a sectorului național al producției și post-producției de film, în valoare de 2,39 miliarde lei.  Ipoteza de la care s-a pornit a fost implementarea schemei de atragere a investițiilor în domeniul producției de opere audiovizuale având un buget anual de 50 milioane euro, prin care se rambursează investitorilor până la 30% din totalul cheltuielilor eligibile ocazionate de producția operei audiovizuale pe teritoriul României.  Un astfel de program ar atrage investiții totale de 167 milioane euro în producția de opere audiovizuale în România, iar statul român ar încasa, din impozite directe și indirecte, 54,2 mil. EUR, înainte de a rambursa producătorilor rambursarea promisă, în valoare de 50 mil. EUR.  Numeroși producători din statele europene și din Statele Unite ale Americii și-au exprimat intenția de a produce în România, în anul 2024, filme și seriale având bugete totale de peste 200 mil. EUR, fiind vital pentru economia națională și pentru menținerea credibilității României ca partener contractual și instituțional ca schema de susținere introdusă prin H.G. nr. 421/2018 să soluționeze urgent restantele existente și să fie reluată primirea cererilor de finanțare în anul 2024.  Conform H.G. nr. 421/2018, ajutorul de stat acordat în baza H.G. nr. 421/2018 se calculează ca procent din cheltuielile eligibile realizate de solicitant pentru producția operei audiovizuale pe teritoriul României și se decontează după implementarea proiectului, constând în:  a) alocări financiare nerambursabile în cuantum de 35% din totalul cheltuielilor eligibile cu achiziţia, închirierea, fabricarea de bunuri şi/sau servicii ocazionate de producţia de film, precum şi cu onorariile, salariile şi alte plăţi către persoane fizice aferente implementării proiectului în România;  b) alocări financiare nerambursabile în cuantum de 10% peste alocarea prevăzută la lit. a), cu condiţia ca producţia să promoveze o zonă geografică, un oraş sau România, destinaţiile şi obiectivele turistice româneşti din zona geografică sau oraşul promovat ori limba, tradiţiile şi obiceiurile româneşti în producţiile audiovizuale finanţate în cadrul aceleiaşi producţii cinematografice, iar desfăşurarea subiectului filmului să fie explicită vizual.  Alocările se acordă în condiţiile în care minimum 20% din bugetul total al proiectului se realizează pe teritoriul României.  Acordurile de finanţare se încheie în ordinea în care au fost emise hotărârile Comisiei de Film în România în limita bugetului alocat în anul următor, în conformitate cu prevederile legilor bugetare anuale, în limita bugetului maxim al schemei. Numărul total estimat de beneficiari ai schemei este de 150 de producători.  Furnizorul schemei de ajutor de stat, stabilit prin Hotărârea Guvernului nr. 421/2018, a fost Comisia Națională de Strategie şi Prognoză. Din 09.01.2020, în conformitate cu dispozițiile art. XXVII alin (2) din Ordonanța de urgență a Guvernului nr.1/2020 privind unele măsuri fiscal -bugetare și pentru modificarea și completarea unor acte normative, Ministerul Economiei, Energiei și Mediului de Afaceria fost desemnat ca furnizor al schemei de ajutor de stat privind sprijinirea industriei cinematografice.  Pe fondul reorganizărilor administrative și a lipsei personalului specializat pentru a asigura funcționarea programului, schema de susținere a producției de opere cinematografice reglementată de H.G. nr. 421/2018 a rămas în nelucrare din luna februarie 2021.  Ultima ședință de soluționare a cererilor de finanțare depuse în cadrul schemei de susținere a producției de opere audiovizuale în sesiunea 2020 a avut loc pe data de 2 februarie 2021.  În baza dispozițiilor art. 2 alin. (1) din O.U.G. nr. 39/2023, Ministerul Antreprenoriatului şi Turismului a transmis o sinteză a documentației aferente schemei de ajutor de stat transferate la data de 14 iulie 2023, conform căreia, situația actuală proiectelor depuse în cadrul schemei de susținere a producției de opere cinematografice reglementată de H.G. nr. 421/2018 este următoarea:  • 138 de proiecte depuse în sesiunile 2018, 2019 și 2020, dintre care:  o 108 hotărâri adoptate de Comisia de Film în România, din care 87 de aprobare a proiectelor pentru finanțare;  o 74 de acorduri de finanțare semnate, în valoare totală de 380.253.159 lei;  o 11 cereri de finanțare aprobate prin Hotărâre a Comisiei de Film în România, dar pentru care nu au fost semnate acordurile de finanțare, în valoare totală de 100.813.391 lei;  o 26 de proiecte rămase în analiză în vederea aprobării cererii de finanțare, în valoare totală de 126,259,385 lei;  • 32 de cereri de plată depuse în perioada 25 aprilie 2019 – 2 septembrie 2022, în valoare totală de 140.323.393 lei, din care:  o 1 dosar achitat, în valoare de 2.405.279.97 lei  o 31 de cereri de plată restante, în valoare totală de 143,743,978.66 lei  o pentru celelalte 42 de acorduri de finanțare semnate, termenul legal de depunere al cererii de plată a expirat.  • 20 de litigii pe rolul instanțelor, dintre care:  o 2 hotărâri definitive și executorii, în valoare de: 3.055.738 lei  o 18 dosare aflate pe rol, dintre care 5 în fond și 13 în recurs  o Primul termen: 4 octombrie 2023, pretenții 4,211,472.37 lei  • în total, peste 130.000 file, îndosariate și stocate în 56 de cutii  În acest context, în vederea organizării şi gestionării eficiente a programelor de atragere a investiţiilor în domeniul cultural şi al producţiei de opere audiovizuale, inclusiv schema de ajutor de stat pentru producţia de opere audiovizuale, reglementată de Hotărârea Guvernului nr. [421/2018](https://idrept.ro/00194247.htm), precum şi pentru promovarea României ca destinaţie de investiţii în domeniul cultural şi al producţiei de opere audiovizuale şi a altor produse culturale, prin personal având expertiză şi atribuţii specifice particularităţilor proiectelor culturale, a fost adoptată Ordonanța de Urgență nr. 39/2023 privind înfiinţarea Oficiului de Film şi Investiţii Culturale, precum şi pentru stabilirea unor măsuri instituţionale referitoare la gestionarea schemei de ajutor de stat pentru sprijinirea culturii de film şi producţiei de film în România, prin care Ministerul Cultuii a devenit furnizorul schemei de ajutor de stat, iar administrator al schemei de ajutor de stat este Oficiul de Film şi Investiţii Culturale.  Potirivit OUG nr.39/2023 se înfiinţează Oficiul de Film şi Investiţii Culturale, denumit în continuare Oficiul, instituţie publică de cultură având personalitate juridică, subordonată Ministerului Culturii, prin fuziunea prin contopire a Studioului de Creaţie Cinematografică din Bucureşti şi a Studioului Video Art, instituţii publice cu personalitate juridică, aflate în subordinea Ministerului Culturii, care se desfiinţează. Guvernul României a adoptat Hotărârea de Guvern nr. 638/2023 privind organizarea și funcționarea Oficiului de Film și Investiții Culturale.  Durata schemei de ajutor de stat instituite conform art. 3 din Hotărârea Guvernului nr. [421/2018](file:///C:\\Users\\Cultura\\sintact%204.0\\cache\\Legislatie\\temp328422\\00194247.htm), cu modificările şi completările ulterioare, şi preluate potrivit prevederilor prezentei ordonanţe de urgenţă se prelungeşte cu un an, respectiv până la data de 31 decembrie 2024.  Oficiul poate încheia acorduri de finanţare în baza schemei până la data de 31 decembrie 2024, cu respectarea legislaţiei în domeniul ajutorului de stat, în limita creditelor de angajament aprobate anual prin legea bugetului de stat pentru această schemă.  Plata ajutorului de stat se efectuează în perioada 2018-2027, fără modificarea bugetului maxim al schemei, după cum urmează:  a)credite de angajament pentru emiterea de acorduri de finanţare pentru perioada 2018-2024;  b)credite bugetare pentru plata ajutorului de stat pentru perioada 2018-2027.  În vederea realizării protocolului de predare-preluare prevăzut la art. 2 alin. (9) din Ordonanţa de urgenţă a Guvernului nr. [121/2021](file:///C:\\Users\\Cultura\\sintact%204.0\\cache\\Legislatie\\temp328422\\00226561.htm" \o "privind stabilirea unor măsuri la nivelul administraţiei publice centrale şi pentru modificarea şi completarea unor acte normative (act publicat in M.Of. 1127 din 25-noi-2021)) privind stabilirea unor măsuri la nivelul administraţiei publice centrale şi pentru modificarea şi completarea unor acte normative, cu modificările şi completările ulterioare, în termen de maximum 30 de zile de la data intrării în vigoare a prezentei ordonanţe de urgenţă, Ministerul Antreprenoriatului şi Turismului va pregăti spre predare documentaţia aferentă schemei de ajutor de stat transferate şi va pune la dispoziţia Ministerului Culturii o sinteză a proiectelor depuse, proiectelor analizate, hotărârilor adoptate de Comisia de Film în România, a acordurilor de finanţare semnate şi a cererilor de plată depuse, cu indicarea expunerii bugetare aferente.  Începând cu data de 30 septembrie 2023, pe baza protocolului de predare-preluare semnat conform art. 2 alin. (9) din Ordonanţa de urgenţă a Guvernului nr. [121/2021](file:///C:\\Users\\Cultura\\sintact%204.0\\cache\\Legislatie\\temp328422\\00226561.htm), cu modificările şi completările ulterioare, Oficiul se subrogă în drepturile şi obligaţiile Ministerului Antreprenoriatului şi Turismului şi exercită drepturile şi îndeplineşte obligaţiile ce decurg din calitatea de administrator al schemei de ajutor de stat privind sprijinirea industriei cinematografice, constituită potrivit prevederilor Hotărârii Guvernului nr. [421/2018](file:///C:\\Users\\Cultura\\sintact%204.0\\cache\\Legislatie\\temp328422\\00194247.htm) pentru instituirea unei scheme de ajutor de stat privind sprijinirea industriei cinematografice, cu modificările şi completările ulterioare, conform legii şi în limita bugetului aprobat cu această destinaţie.  Conform art. 2 alin. (3) din O.U.G. nr. 39/2023:  *„(3) În termen de 30 de zile de la data intrării în vigoare a hotărârii Guvernului prevăzute la art. 1 alin. (5), la propunerea Ministerului Culturii, se aprobă hotărârea Guvernului privind procedura de gestionare şi verificare a proiectelor preluate, de încheiere a acordurilor de finanţare şi de efectuare a plăţilor aferente schemei preluate conform art. 2 alin. (9) din Ordonanţa de urgenţă a Guvernului nr. 121/2021, cu modificările şi completările ulterioare*.”  În elaborarea procedurii ce reglementează soluționarea și decontarea de către Oficiu a proiectelor depuse în sesiunile 2018, 2019 și 2020 și nesoluționate, au fost avute în vedere:   1. principiul neretroactivității legii; 2. dispozițiile legislative care guvernează soluționarea proiectelor depuse în fiecare dintre sesiuni, detaliate în Anexa nr. I la procedura propusă, și care nu pot fi modificate retroactiv în sensul instituirii unor obligații suplimentare în sarcina aplicanților; 3. atribuțiile Secretariatului Tehnic și procedura de verificare administrativă a existenței punctuale a documentelor solicitate, conform procedurii de selecție aplicabilă fiecărei sesiuni; 4. atribuțiile Comisiei de Film în România și procedura de evaluare și soluționare a cererilor de finanțare și a cererilor de plată; 5. dispozițiile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din tratat, publicat în Jurnalul Oficial al Uniunii Europene, seria L, nr. 187, cu modificările şi completările ulterioare; 6. Comunicarea Comisiei privind ajutoarele de stat pentru filme şi alte opere audiovizuale, publicată în Jurnalul Oficial al Uniunii Europene, seria C, nr. 332 din 15 noiembrie 2013; 7. dispozițiile Ordonanţei Guvernului nr. 39/2005 privind cinematografia, aprobată cu modificări şi completări prin Legea nr. 328/2006, cu modificările şi completările ulterioare; 8. dispozițiile Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările ulterioare, 9. H.G. nr. 421/2018, în forma aplicabilă la data deschiderii fiecăreia din sesiunile 2018, 2019, 2020 și Legislația emisă pentru aplicarea fiecărei dintre sesiuni, detaliată în Anexa nr. I la procedură; 10. faptul că dispozițiile art. 11 din H.G. nr. 421/2018, art. 11 din Ordinul președintelui Comisiei Naționale de Strategie și Prognoză nr. 202/2018 și art. 11 din Ordinul președintelui Comisiei Naționale de Strategie și Prognoză nr. 196 /2019 au fost singurele dispoziții care au prevăzut detalii despre documentele solicitate în vederea decontării ajutorului de stat, respectiv cererea de plată și un raport de audit care să certifice suma cheltuielilor eligibile efectiv realizate în conformitate cu International Standard on Related Services ("ISRS") 4400 în baza prevederilor art. 11 alin. (2) şi (3) din Hotărârea Guvernului nr. 421/2018, cu modificările şi completările ulterioare. ; 11. dispozițiile de drept administrativ incidente privind actele administrative emise în aplicarea schemei de ajutor de stat , inclusiv hotărârile Comisiei de Film în România, acordurile de finanțare, care au produs efecte juridice; 12. dispozițiile de drept contencios administrativ și drept procesual civil incidente în cazul proiectelor ce fac obiectul unor litigii și cu privire la care au fost pronunțate deja hotărâri judecătorești definitive. |
| 2.3. Schimbări preconizate | Începând cu intrarea în vigoare a prezentei hotărâri, Ministerul Culturii va asigura îndeplinirea funcțiilor furnizorului schemei de ajutor de stat instituită prin Hotărârea Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice, cu modificările şi completările ulterioare, prin administratorul schemei, Oficiul de Film și Investiții Culturale.  Oficiul de Film și Investiții Culturale, denumit în continuare Oficiul, asigură gestionarea documentelor preluate pe baza protocolului de predare-preluare semnat conform art. 2 alin. (9) din Ordonanţa de urgenţă a Guvernului nr. [121/2021](file:///C:\\Users\\Cultura\\sintact%204.0\\cache\\Legislatie\\temp198302\\00226561.htm" \o "privind stabilirea unor măsuri la nivelul administraţiei publice centrale şi pentru modificarea şi completarea unor acte normative (act publicat in M.Of. 1127 din 25-noi-2021)), cu modificările şi completările ulterioare.  Gestionarea și verificarea de către Oficiul a proiectelor preluate, de încheiere a acordurilor de finanțare şi de efectuare a plăților aferente schemei de ajutor de stat, se realizează conform procedurii, prevăzută în **Anexa nr. I**, care face parte integrantă din prezenta hotărâre.  În termen de maxim 3 zile lucrătoare de la intrarea în vigoare a prezentei hotărâri, Ministerul Culturii va publica pe site-ul său un anunț privind primirea scrisorilor de intenție și ale CV-urilor pentru persoanele interesate și eligibile a face parte din Comisia de Film în România.  În termen de maxim 30 zile de la intrarea în vigoare a prezentei hotărâri, Ministrul Culturii va desemna, prin ordin, membrii Comisiei de Film în România, însărcinată cu aplicarea procedurii aprobate conform Art. I alin. (3).  Se aprobă Regulamentul de organizare şi funcţionare a Comisiei de Film în România care va aplica procedura aprobată prin prezenta hotărâre, prevăzut în **Anexa nr. II**, care face parte integrantă din prezenta hotărâre.  În temeiul dispozițiilor art. 2 alin. (4) din O.U.G. nr. 39/2023, în termen de 30 de zile de la data adoptării prezentei, Oficiul va desemna, prin dicizie a managerului, membrii Secretariatului tehnic şi va demara analizarea dosarelor preluate, fiind repus în termenele procedurale şi de analiză a proiectelor depuse în cadrul schemei de ajutor de stat, care vor începe să curgă în termen de 30 de zile de la data întrării în vigoare a prezentei hotărâri.  Procedura cuprinsa în anexă a fost construită având în vedere etapele de soluționare și limitele trasate de legislația deja adoptată în organizarea sesiunilor de selecție din anii 2018, 2019 și 2020 și principiul neretroactivității legii, care interzice modificarea procedurii de soluționare în sensul impunerii unor noi cerințe, suplimentare celor în vigoare la data depunerii cererii de finanțare și care, conform principiului *tempus regit actum,* se aplică raporturilor juridice născute între solicitant și furnizor.  Astfel, procedura de verificare administrativă documentelor justificative de către Secretariatul Tehnic, precum și evaluarea și soluționarea proiectelor eligibile de către Comisia de Film în România a fost redactată strict în limitele trasate de H.G. nr. 421/2018 și de legislația adoptată în aplicarea acesteia, detaliată în Anexa la procedură, Atribuțiile Secretariatului Tehnic și procedura de verificare administrativă documentelor, precum și atribuțiile Comisiei de Film în România și procedura de evaluare și soluționare a cererilor de finanțare și cererilor de plată documentelor au fost prevăzute în lumina dispozițiilor procedurilor de verificare reglementate în aplicarea H.G. nr. 421/2019 pentru organizarea sesiunilor de selecție a cererilor de finanțare.  Având în vedere faptul că, de la data depunerii cererilor de finanțare și cererilor de plată au trecut peste trei ani, pentru a asigura respectarea dispozițiilor art. 10 alin. (5) și art. 11 alin. (5) din H.G. nr. 421/2018, solicitanților li se va cere să actualizeze documentația proiectului cu toate înscrisurile necesare pentru a stabili îndeplinirea condițiilor de eligibilitate.  Procedura de verificare a documentelor justificative aferente cheltuielilor eligibile analizate prin raportul de audit se va realiza de către Comisia de Film în România, conform procedurii de sondaj, aplicabilă și în cadrul verificărilor fiscale (art. 116 din Codul de procedură fiscală, Pct. 3.8.1.1 din Anexa la Hotărârea de Guvern nr. 1086 din 11 decembrie 2013 pentru aprobarea Normelor generale privind exercitarea activităţii de audit public intern, Ordinul Ministerului Finanțelor nr. 2507/2023 pentru aprobarea Procedurii de control al activităţii desfăşurate de aparatul propriu şi de entităţile aflate în subordinea, sub autoritatea şi în administrarea Ministerului Finanţelor, Ordinul Agenției Național de Administrare Fiscală nr. 6341/2006 pentru aprobarea Normelor tehnice privind procedura simplificată de îndeplinire a formalităţilor vamale prevăzute pentru punerea în liberă circulaţie şi exportul de presă, tipărituri, energie electrică şi mărfuri transportate prin conducte, etc).  În măsura în care, în urma analizării documentelor justficative, rezultă neconcordanțe peste pragul de semnificație de 5%, Comisia de Film în România poate dispune prezentarea tuturor documentelor justificative pentru sumele solicitate spre decontare, împreună cu refacerea raportului de audit.  De asemenea, având în vedere dispozițiile art. 16 din H.G. nr. 421/2018 și art. 43 din Ordonanţă de Urgenţă nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, beneficiarul unei măsuri de ajutor de stat are obligaţia păstrării unei evidenţe a informaţiilor despre ajutoarele primite pentru o perioadă de minimum 10 ani de la data la care a fost acordată ultima alocare specifică. Această evidenţă trebuie să conţină informaţiile necesare pentru a demonstra respectarea tuturor condiţiilor impuse prin actul de acordare, cum sunt: datele de identificare a beneficiarului, durata, cheltuielile eligibile, valoarea, momentul şi modalitatea acordării ajutorului, originea acestuia, durata, metoda decalcul al ajutoarelor acordate.  Beneficiarul are obligaţia de a răspunde, în termenul stabilit de Consiliul Concurenţei, la orice solicitare de informaţii privind ajutoarele de stat sau de minimis primite. Termenul stabilit de Consiliul Concurenţei nu poate fi mai mic de 5 zile lucrătoare.  Întrucât procedura aplicată prin prezenta reprezintă o situație excepțională, pe fondul efectelor întârzierii semnificative în procesarea proiectelor din sesiunile 2018, 2019 și 2020, Comisia de Film în România chemată să aplice procedura aprobată prin prezenta va demara, în paralel, atât analiza cererilor de finanțare, cât și a cererilor de plată, în conformitate cu regulamentul prevăzut în Anexa nr. II.  În termen de maxim 10 zile de la data adoptării prezentei hotărâri, managerul Oficiului va aproba, prin decizie, forma Grilelor de verificare aplicabile pentru etapa verificării administrative de către Secretariatul Tehnic și pentru evaluarea și soluționarea proiectelor de către Comisia de Film în România, în baza criteriilor de eligibilitate prevăzute de dispozițiile H.G. nr. 421/2018 și legislația subsecvente aplicabilă fiecăreia dintre sesiunile 2018, 2019 și 2020.  În vederea implementării procedurii de gestionare şi verificare a proiectelor preluate, de încheiere a acordurilor de finanţare şi de efectuare a plăţilor aferente schemei de ajutor de stat privind sprijinirea industriei cinematografice în cadrul Oficiului de Film și Investiții Culturale, dispozițiile H.G. nr. 421/2018 se vor modifica potrivit dispozițiilor art. 15 din O.U.G. nr. 77 din 3 decembrie 2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu avizul Consiliului Concurenței.  Modificarile HG 421/2018 vizează:   1. **pe fondul schemei de ajutor de stat:** 2. **modificarea furnizorului** - au fost reflectate modificările necesare pentru a transfera administrarea programului, de la furnizorul Ministerul Economiei, Antreprenoriatului și Turismului, la furnizorul Ministerul Culturii, prin administratorul Oficiul de Film și Investiții Culturale; 3. **prelungirea, cu un an, a termenului de încheiere a acordurilor de finanțare**, pentru a asigura timpul necesar pentru:    * semnarea acordurilor de finanțare aferente celor 11 cereri de finanțare aprobate prin Hotărâre a Comisiei de Film în România, dar pentru care nu au fost semnate acordurile de finanțare, în valoare totală de 100.813.391 lei;    * analizei celor 26 de cereri de finanțare depuse la furnizor și rămase în analiză, în vederea aprobării cererii de finanțare și semnării acordului de finanțare, în valoare totală de 126,259,385 lei; 4. **prelungirea, cu doi ani, a termenului de plată a ajutorului de stat**, pentru a asigura un tratament egal tuturor proiectelor, iar termenul de decădere de 2 ani între data încheierii acordului de finanțare și data depunerii cererii de plată, prevăzut de art. 9 și art. 11 din H.G. nr. 421/2018 să fie aplicabil, în mod egal, și proiectelor prevăzute la litera b) de mai sus; 5. **modificări formale, determinate de necesitatea:** 6. actualizării definițiilor din H.G. nr. 421/2018 cu prevederile actualizate ale Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 şi 108 din tratat, publicat în Jurnalul Oficial al Uniunii Europene, seria L, nr. 187, cu modificările şi completările ulterioare; 7. eliminarea mențiunilor referitoare la instituțiile care au asigurat funcția de furnizor al schemei de ajutor de stat anterior și uniformizarea dispozițiilor în vederea aplicării, pe viitor, a dispozițiilor H.G. nr. 421/2018 de către Oficiul de Film și Investiții Culturale.   Întrucât schema de ajutor de stat prevăzută de H.G. nr. 421/2018 a fost instituită în baza Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din tratat, publicat în Jurnalul Oficial al Uniunii Europene, seria L, nr. 187, cu modificările şi completările ulterioare, conform dispozițiilor Art. 4 din Regulament, este exceptată de la cerinţa de notificare prevăzută la articolul 108 alineatul (3) din Tratatul privind funcționarea Uniunii Europene. |
| 2.4. Alte informații | Nu au fost identificate. |

**Secțiunea a 3-a**

**Impactul socio-economic al actului normativ**

|  |  |
| --- | --- |
| 3.1. Descrierea generală a beneficiilor şi costurilor estimate ca urmare a intrării în vigoare a actului normativ | Studiile privind efectele implementării unor programe de atragere a investițiilor în domeniul producției operelor audiovizuale relevă[[3]](#footnote-3):   1. o creștere imediată a nivelurilor de producție, până la utilizarea la capacitate maximă a infrastructurii naționale de producție audiovizuală; 2. sectoare de film mai mari (ca pondere din PIB) decât țările fără stimulente în vigoare. În medie, producția cheltuiește în producții de film cuprinde 0,06% din PIB pentru țările cu programe de stimulente în vigoare, comparativ cu doar 0,01% pentru țări fără niciun stimulent. 3. creșterea cheltuielilor de producție este cea mai puternică în țările care au stimulente fiscale, cu aproximativ 9% comparativ cu 4 % pentru țările fără nicio schemă în vigoare; 4. creșterea numărului de producții și coproducții internaționale atrase, inclusiv de origine americană; 5. creșterea numărului angajaților din sectoarele de producție și post-producție audiovizală; 6. atragerea de investiții străine directe în infrastructura specifică industriei și domeniilor conexe.   La data prezentei, România este singura țară din Europa care nu derulează un program de atragere a investițiilor în domeniul producției de opere audiovizuale. Pe fondul dezvoltării accelerate a acestui sector, infrastructura și capacitatea de producție a statelor membre ale Uniunii Europene este rezervată în integralitate, până la finalul anului 2024.  Cele 32 de proiecte aprobate în baza H.G. nr. 421/2018 în sesiunile 2018, 2019 și 2020 și pentru care au fost depuse cereri de plată au adus investiții în sectorul producției de opere audiovizuale de peste 490.000.000 lei.  Reluarea programului de atragere a investițiilor în domeniul producției de opere audiovizuale reglementat de H.G. nr. 421/2018 va duce în mod imediat la creșterea investițiilor în domeniul producției de opere audiovizuale, atât din partea investitorilor români, cât și a numeroșilor producători din statele europene și din Statele Unite ale Americii care și-au exprimat intenția de a produce în România, în anul 2024, filme și seriale având bugete totale de peste 200 mil. EUR, ce vor determina creșterea veniturilor realizate la bugetul de stat din impozite directe și indirecte.  Pe lângă impactul fiscal direct, sunt relevante și efectele indirecte asupra producției și ocupării forței de muncă – care decurg din lanțul de aprovizionare al industriilor – și cele ale impactul indus - rezultat ca urmare a folosirii veniturilor celor angajați direct și indirect în aceste industrii pentru a cumpăra alte bunuri și servicii.  Derularea unui număr mai mare de proiecte de producție pe teritoriul României va duce dezvoltarea tuturor categoriilor profesionale implicate în producția unei opere audiovizuale eligibile, oferind noi locuri de muncă pentru cetățenii români și oportunități de revenire în țară a celor forțați să își desfășoare activitatea în alte state.  Producția operelor audiovizuale pe teritoriul României conduce și la promovarea imaginii țării în străinătate, atât în mediul investițional, cât și pe latura de turism, efectele producției în România a serialului Netflix „Wednesday” fiind deja vizibile prin creșterea numărului de turiști și vizitatori interesați să descopere locațiile unde serialul a fost filmat. |
| 3.2. Impactul social |  |
| 3.3. Impactul asupra drepturilor şi libertăţilor fundamentale ale omului | Nu este cazul |
| 3.4. Impactul macroeconomic  3.4.1 Impactul asupra economiei şi asupra  principalilor indicatori macroeconomici  3.4.2. Impactul asupra mediului concurenţial şi domeniului ajutoarelor de stat | Nu este cazul |
| 3.5. Impactul asupra mediului de afaceri | Nu este cazul |
| 3.6. Impactul asupra mediului înconjurător | Nu este cazul |
| 3.7. Evaluarea costurilor şi beneficiilor din  perspectiva inovării şi digitalizării | Nu este cazul |
| 3.8. Evaluarea costurilor şi beneficiilor din  perspectiva dezvoltării durabile | Nu este cazul |
| 3.9. Alte informații | Nu au fost identificate. |

|  |  |  |  |  |  |  |
| --- | --- | --- | --- | --- | --- | --- |
| **Secțiunea a 4-a**  **Impactul financiar asupra bugetului general consolidat atât pe termen scurt, pentru anul curent, cât şi pe termen lung, (pe 5 ani), inclusiv informaţii cu privire la cheltuieli şi venituri** | | | | | | |
| Indicatori | Anul curent | Următorii 4 ani | | | | Media pe cinci ani |
| * mii lei - | | | | | | |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor de stat: |  |  |  |  |  |  |
| (i) contribuţii de asigurări |  |  |  |  |  |  |
| d) alte tipuri de venituri |  |  |  |  |  |  |
| 4.2. Modificări ale cheltuielilor bugetare, plus/minus, din  care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 4.3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| b) bugete locale |  |  |  |  |  |  |
| 4.4. Propuneri pentru acoperirea creşterii cheltuielilor  bugetare |  |  |  |  |  |  |
| 4.5. Propuneri pentru a compensa reducerea veniturilor  bugetare |  |  |  |  |  |  |
| 4.6. Calcule detaliate privind fundamentarea modificărilor  veniturilor şi/sau cheltuielilor bugetare |  |  |  |  |  |  |
| 4.7. Prezentarea, în cazul proiectelor de acte normative a  căror adoptare atrage majorarea cheltuielilor bugetare, a  următoarelor documente:  a) fişa financiară prevăzută la art. 15 din Legea nr.  500/2002 privind finanţele publice, cu modificările şi  completările ulterioare, însoţită de ipotezele şi  metodologia de calcul utilizată;  b) declaraţie conform căreia majorarea de cheltuială  respectivă este compatibilă cu obiectivele şi priorităţile  strategice specificate în strategia fiscal-bugetară, cu legea  bugetară anuală şi cu plafoanele de cheltuieli prezentate  în strategia fiscal-bugetară. | Actul normativ nu se referă la acest domeniu. | | | | | |
| 4.8. Alte informaţii | Nu au fost identificate. | | | | | |

|  |  |
| --- | --- |
| **Secţiunea a 5-a**  **Efectele actului normativ asupra legislaţiei în vigoare** | |
| 5.1.Măsuri normative necesare pentru aplicarea prevederilor actului normativ.  a) acte normative ce vor fi modificate sau abrogate ca urmare a intrării în vigoare a proiectului de act normativ.  b) acte normative ce urmează a fi elaborate în vederea implementării noilor dispoziţii. | Se modifică dispozițiile Hotărârii de Guvern nr. 421 din 13 iunie 2018 pentru instituirea unei scheme de ajutor de stat privind sprijinirea industriei cinematografice, cu modificările și completările ulterioare,.  Se abrogă:   1. Ordinul ministrului economiei, energiei si mediului de afaceri nr. 2990 din 30 septembrie 2020 privind aprobarea Procedurii de verificare şi evaluare a proiectelor care pot fi finanţate în baza schemei de ajutor de stat privind sprijinirea industriei cinematografice; 2. Ordinul ministrului economiei, energiei si mediului de afaceri nr. 3246 din 11 noiembrie 2020 privind aprobarea componenței și Regulamentului de organizare și funcționare al Comisiei de Film în România, nepublicat în Monitorul Oficial; 3. Ordinul ministrului economiei, energiei si mediului de afaceri nr. 3485 din 9 decembrie 2020 de modificare a punctului nr. 7 din Anexa nr. 1 la Ordinul ministrului economiei, energiei și mediului de afaceri nr. 3246/11.11.2020 privind aprobarea componenței și Regulamentului de organizare și funcționare al Comisiei de Film în România, nepublicat în Monitorul Oficial; 4. Ordinul ministrului economiei, energiei si mediului de afaceri nr.3555 din 18 decembrie 2020 privind aprobarea Criteriilor pentru încadrarea „ca produs cultural” a proiectelor care pot beneficia de Schema ajutor de stat privind sprijinirea industriei cinematografice, publicat în Monitorul Oficial nr. 176 din 22 decembrie 2020; |
| 5.2. Impactul asupra legislaţiei în domeniul achiziţiilor publice  a)descrierea impactului legislativ  b)prezentarea normelor cu impact la nivel operaţional/tehnic | Actul normativ nu se referă la acest domeniu. |
| 5.3. Conformitatea actului normativ cu legislaţia UE (în cazul proiectelor ce transpun sau asigură aplicarea unor prevederi de drept UE).  5.3.1. Măsuri normative necesare transpunerii directivelor UE  a)tipul, titlul, numărul şi data directivei UE ale cărei cerinţe sunt transpuse de proiectul de act  normativ;  b)obiectivele directivei UE;  c)tipul de transpunere a directivei UE în cauză  d)termenele-limită pentru transpunerea directivelor UE vizate  5.3.2. Măsuri normative necesare aplicării actelor legislative ale UE.  a)justificarea necesităţii adoptării măsurilor incluse în proiect în vederea aplicării actului legislativ al UE;  b)tipul, titlul, numărul şi data actului legislativ al UE pentru care se creează cadrul de aplicare. | 5.3.2. Definițiile cuprinse în Hotărârea de Guvern nr. 421 din 13 iunie 2018 pentru instituirea unei scheme de ajutor de stat privind sprijinirea industriei cinematografice, cu modificările și completările ulterioare au fost actualizate pentru a reflecta cea mai recentă formă a Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 şi 108 din tratat, publicat în Jurnalul Oficial al Uniunii Europene, seria L, nr. 187, cu modificările şi completările ulterioare. |
| 5.4. Hotărâri ale Curţii de Justiţie a Uniunii Europene | Actul normativ nu se referă la acest domeniu. |
| 5.5. Alte acte normative şi/sau documente internaţionale din care decurg angajamente asumate | Actul normativ nu se referă la acest domeniu. |
| 5.6. Alte informaţii | Nu au fost identificate. |

|  |  |
| --- | --- |
| **Secţiunea a 6-a**  **Consultările efectuate în vederea elaborării actului normativ** | |
| 6.1. Informaţii privind neaplicarea procedurii de participare la elaborarea actelor normative | Nu este cazul |
| 6.2. Informaţii privind procesul de consultare cu organizaţii neguvernamentale, institute de  cercetare şi alte organisme implicate |  |
| 6.3. Informaţii despre consultările organizate cu autorităţile administraţiei publice locale | Nu e cazul. |
| 6.4. Informaţii privind puncte de vedere/opinii emise de organisme consultative constituite prin acte normative | -- |
| 6.5.Informaţii privind avizarea de către  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Prezentul proiect de act normativ urmează a fi avizat de către Consiliul Concurenţei, Consiliul Legislativ. |
| 6.6. Alte informaţii | Nu au fost identificate. |

|  |  |
| --- | --- |
| **Secţiunea a 7-a**  **Activităţi de informare publică privind elaborarea şi implementarea actului normativ** | |
| 7.1.Informarea societăţii civile cu privire la elaborărea actului normativ | Prezentul act normativ a îndeplinit procedura prevăzută de Legea nr. 52/2003 privind transparența decizională în administrația publică, republicată, fiind afişat pe site-ul MC în data de……………………….. |
| 7.2.Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | Nu este cazul . |
| 7.3. Alte informaţii | Nu au fost identificate. |

|  |  |
| --- | --- |
| **Secţiunea a 8-a**  **Măsuri privind implementarea, monitorizarea şi evaluarea actului normativ** | |
| 8.1. Măsurile de punere în aplicare a actului normativ | - În termen de maxim 3 zile lucrătoare de la intrarea în vigoare a prezentei hotărâri, Ministerul Culturii va publica pe site-ul său un anunț privind primirea scrisorilor de intenție și ale CV-urilor pentru persoanele interesate și eligibile a face parte din Comisia de Film în România.  - În termen de maxim 30 zile de la intrarea în vigoare a prezentei hotărâri, Ministrul Culturii va desemna, prin ordin, membrii Comisiei de Film în România, însărcinată cu aplicarea procedurii aprobate conform Art. I alin. (3).  - În temeiul dispozițiilor art. 2 alin. (4) din O.U.G. nr. 39/2023, în termen de 30 de zile de la data adoptării prezentei, Oficiul va desemna, prin dicizie a managerului, membrii Secretariatului tehnic şi va demara analizarea dosarelor preluate, fiind repus în termenele procedurale şi de analiză a proiectelor depuse în cadrul schemei de ajutor de stat, care vor începe să curgă în termen de 30 de zile de la data întrării în vigoare a prezentei hotărâri. |
| 8.2. Alte informaţii | Nu au fost identificate. |

Faţă de cele prezentate mai sus, a fost elaborat prezentul **proiect de Hotărâre privind aprobarea procedurii de gestionare şi verificare a proiectelor preluate, de încheiere a acordurilor de finanţare şi de efectuare a plăţilor aferente schemei de ajutor de stat privind sprijinirea industriei cinematografice de către Oficiul de Film și Investiții Culturale, și pentru** modificarea și completarea Hotărârii Guvernului nr. [421/2018](file:///C:\Users\Cultura\sintact%204.0\cache\Legislatie\temp133536\00194247.htm) pentru instituirea unei scheme de ajutor de stat privind sprijinirea industriei cinematografice, pe care îl supunem spre adoptare Guvernului.

**Raluca TURCAN,**

**MINISTRUL CULTURII**

**AVIZAT:**

|  |  |
| --- | --- |
| **Ștefan-Radu OPREA**  **MINISTRUL ECONOMIEI, ANTREPRENORIATULUI ȘI TURISMULUI**  **Marcel-Ioan BOLOȘ**  **MINISTRUL FINANȚELOR**  **Alina-Ștefania GORGHIU**  **MINISTRUL JUSTIȚIEI** | |
|  |  |

1. Reuters - *Hollywood investments boom in Central Europe despite pandemic,* [*https://www.reuters.com/lifestyle/hollywood-investments-boom-central-europe-despite-pandemic-2021-09-06/*](https://www.reuters.com/lifestyle/hollywood-investments-boom-central-europe-despite-pandemic-2021-09-06/) [↑](#footnote-ref-1)
2. Ibidem. [↑](#footnote-ref-2)
3. Observatorul European al Sectorului Audiovizual - *Impact analysis of fiscal incentive schemes supporting film and audiovisual production in Europe*, Strasbourg, 2014, <https://rm.coe.int/impact-analysis-of-fiscal-incentive-schemes-supporting-film-and-audiov/16808e4506> [↑](#footnote-ref-3)