**Hotărâre**

**privind aprobarea procedurii de gestionare şi verificare a proiectelor preluate, de încheiere a acordurilor de finanţare şi de efectuare a plăţilor aferente schemei de ajutor de stat privind sprijinirea industriei cinematografice de către Oficiul de Film și Investiții Culturale, și pentru** modificarea și completarea Hotărârii Guvernului nr. [**421/2018**](file:///C:\Users\Cultura\sintact%204.0\cache\Legislatie\temp133536\00194247.htm) pentru instituirea unei scheme de ajutor de stat privind sprijinirea industriei cinematografice

În temeiul art. 108 din Constituţia României, republicată, și al art. 2 alin. (3) din Ordonanța de Urgență a Guvernului nr. 39/2023 privind înfiinţarea Oficiului de Film şi Investiţii Culturale, precum şi pentru stabilirea unor măsuri instituţionale referitoare la gestionarea schemei de ajutor de stat pentru sprijinirea culturii de film şi producţiei de film în România,

**Guvernul României** adoptă prezenta hotărâre.

2. Începând cu intrarea în vigoare a prezentei hotărâri, Ministerul Culturii va asigura îndeplinirea funcțiilor furnizorului schemei de ajutor de stat instituită prin Hotărârea Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice, cu modificările şi completările ulterioare, prin administratorul schemei, Oficiul de Film și Investiții Culturale.
3. Oficiul de Film și Investiții Culturale, denumit în continuare Oficiul, asigură gestionarea documentelor preluate pe baza protocolului de predare-preluare semnat conform art. 2 alin. (9) din Ordonanţa de urgenţă a Guvernului nr. [121/2021](file:///C:\Users\Cultura\sintact%204.0\cache\Legislatie\temp198302\00226561.htm), cu modificările şi completările ulterioare.
4. Gestionarea și verificarea de către Oficiul a proiectelor preluate, de încheiere a acordurilor de finanțare şi de efectuare a plăților aferente schemei de ajutor de stat, se realizează conform procedurii, prevăzută în **Anexa nr. I**, care face parte integrantă din prezenta hotărâre.
5. În termen de maxim 3 zile lucrătoare de la intrarea în vigoare a prezentei hotărâri, Ministerul Culturii va publica pe site-ul său un anunț privind primirea scrisorilor de intenție și ale CV-urilor pentru persoanele interesate și eligibile a face parte din Comisia de Film în România.
6. În termen de maxim 30 zile de la intrarea în vigoare a prezentei hotărâri, Ministrul Culturii va desemna, prin ordin, membrii Comisiei de Film în România, însărcinată cu aplicarea procedurii aprobate conform Art. I alin. (3).

(3) Se aprobă Regulamentul de organizare şi funcţionare a Comisiei de Film în România care va aplica procedura aprobată prin prezenta hotărâre, prevăzut în **Anexa nr. II**, care face parte integrantă din prezenta hotărâre.

(4) În temeiul dispozițiilor art. 2 alin. (4) din O.U.G. nr. 39/2023, în termen de 30 de zile de la data adoptării prezentei, Oficiul va desemna, prin dicizie a managerului, membrii Secretariatului tehnic şi va demara analizarea dosarelor preluate, fiind repus în termenele procedurale şi de analiză a proiectelor depuse în cadrul schemei de ajutor de stat, care vor începe să curgă în termen de 30 de zile de la data întrării în vigoare a prezentei hotărâri.

**Art. III Hotărârea Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice, publicată în Monitorul Oficial al României, Partea I, nr. 508 din 20 iunie 2018, cu modificările şi completările ulterioare, se modifică şi se completează după cum urmează**:

1. **La articolul 1, alineatul (2) se va modifica și va avea următorul cuprins:**

„(2) Furnizorul prezentei scheme este Ministerul Culturii, iar administrator al schemei de ajutor de stat este Oficiul de Film şi Investiţii Culturale, denumit în continuare Oficiul."

1. **La articolul 2, litera f) se va modifica și va avea următorul cuprins:**

„f) acord de finanţare - act juridic cu titlu oneros, încheiat între furnizorul schemei, respectiv administratorul schemei, pe de o parte, şi beneficiar, pe de altă parte, prin care se aprobă spre finanţare, în baza prezentei scheme, un proiect cinematografic eligibil ca urmare a procesului de evaluare şi verificare;”

1. **La articolul 2, litera g) se va modifica și va avea următorul cuprins:**

„g) întreprindere aflată în dificultate - în conformitate cu prevederile pct. 18 din Regulamentul (UE) nr. [651/2014](https://idrept.ro/12039335.htm) este o întreprindere care se află în cel puţin una dintre situaţiile următoare:

1. În cazul unei societăţi comerciale cu răspundere limitată [alta decât un IMM care există de cel puţin 3 ani sau, în sensul eligibilităţii pentru ajutor pentru finanţare de risc, un IMM care îndeplineşte condiţia prevăzută la articolul 21 alineatul (3) litera (b) şi care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat], atunci când mai mult de jumătate din capitalul său social subscris a dispărut din cauza pierderilor acumulate. Această situaţie survine atunci când deducerea pierderilor acumulate din rezerve (şi din toate celelalte elemente considerate în general ca făcând parte din fondurile proprii ale societăţii) conduce la un rezultat negativ care depăşeşte jumătate din capitalul social subscris. În sensul acestei dispoziţii, «societate cu răspundere limitată» se referă în special la tipurile de societăţi comerciale menţionate în anexa I la Directiva 2013/34/UE a Parlamentului European şi a Consiliului (\*5), iar «capital social» include, dacă este cazul, orice capital suplimentar.

(\*5)Directiva 2013/34/UE a Parlamentului European şi a Consiliului din 26 iunie 2013 privind situaţiile financiare anuale, situaţiile financiare consolidate şi rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European şi a Consiliului şi de abrogare a Directivelor 78/660/CEE şi 83/349/CEE ale Consiliului (JO L 182, 29.6.2013, p. 19).

2. În cazul unei societăţi comerciale în care cel puţin unii dintre asociaţi au răspundere nelimitată pentru creanţele societăţii [alta decât un IMM care există de cel puţin trei ani sau, în sensul eligibilităţii pentru ajutor pentru finanţare de risc, un IMM care îndeplineşte condiţia prevăzută la articolul 21 alineatul (3) litera (b) şi care se califică pentru investiţii pentru finanţare de risc în urma unui proces de diligenţă efectuat de un intermediar financiar selectat], atunci când mai mult de jumătate din capitalul propriu aşa cum reiese din contabilitatea societăţii a dispărut din cauza pierderilor acumulate. În sensul prezentei dispoziţii, «o societate comercială în care cel puţin unii dintre asociaţi au răspundere nelimitată pentru creanţele societăţii» se referă în special la acele tipuri de societăţi menţionate în anexa II la Directiva 2013/34/UE.

3.Atunci când întreprinderea face obiectul unei proceduri colective de insolvenţă sau îndeplineşte criteriile prevăzute în dreptul intern pentru ca o procedură colectivă de insolvenţă să fie deschisă la cererea creditorilor săi.

4.Atunci când întreprinderea a primit ajutor pentru salvare şi nu a rambursat încă împrumutul sau nu a încetat garanţia sau a primit ajutoare pentru restructurare şi face încă obiectul unui plan de restructurare.

5.În cazul unei întreprinderi care nu este un IMM, atunci când, în ultimii doi ani:

i). raportul datorii/capitaluri proprii al întreprinderii este mai mare de 7,5; şi

ii) capacitatea de acoperire a dobânzilor calculată pe baza EBITDA se situează sub valoarea 1,0. EBITDA, Câştigul înainte de dobânzi, rate, depreciere şi amortizare.”

1. **La articolul 2, literele h) și i) se modifica și vor avea următorul cuprins:**

„h) intensitatea ajutorului - valoarea brută a ajutorului exprimată ca procent din costurile eligibile, înainte de deducerea impozitelor şi a altor taxe;

i) obligaţie de teritorializare a cheltuielilor - obligaţia beneficiarilor de Oficiula cheltui o sumă minimă şi/sau de a desfăşura un nivel minim de activitate de producţie pe teritoriul României, cu respectarea prevederilor art. 54 alin. (4) al Regulamentului (UE) nr. 651/2014”.

1. **La articolul 2, litera r) se va modifica și va avea următorul cuprins:**

„r) produs cultural – opera audiovizuală, produsul finit al unor lucrări artistice şi tehnice specifice domeniului, care este considerat eligibil conform prevederilor prezentei scheme şi îndeplineşte condiţiile minime conform Testului cultural”;

1. **La articolul 3, alineatul (1) se va modifica și va avea următorul cuprins:**

„(1) Prezenta schemă de ajutor de stat are caracter multianual şi se derulează până la data de 31 decembrie 2024, cu posibilitate de prelungire, cu respectarea Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din tratat, publicat în Jurnalul Oficial al Uniunii Europene, seria L, nr. 187, cu modificările şi completările ulterioare, şi prevederilor Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare.”

1. **La articolul 3, alineatul (3) se va modifica și va avea următorul cuprins:**

„(3) Bugetul prezentei scheme de ajutor de stat este prevăzut în bugetul Oficiului de Film și Investiții Culturale, prin bugetul Ministerului Culturii. Oficiul poate încheia acorduri de finanţare în baza prezentei scheme până la data de 31 decembrie 2024, cu respectarea legislaţiei în domeniul ajutorului de stat, în limita creditelor de angajament aprobate anual prin legea bugetului de stat pentru această schemă ”

1. **La articolul 3, alineatul (4) se va modifica și va avea următorul cuprins:**

„(4) Plata ajutorului de stat se efectuează în perioada 2018-2027, acoperind maximum 45% din cheltuielile eligibile pentru producţia de film efectuate pe teritoriul României, în baza acordurilor de finanţare încheiate, în limita creditelor bugetare aprobate anual prin legea bugetului de stat pentru această schemă.”

1. **La articolul 3, alineatul (5) se va modifica și va avea următorul cuprins:**

”(5) Bugetul maxim al schemei este de 1.200.000 mii lei, respectiv echivalentul a aproximativ 250 milioane euro, defalcate astfel:

a)credite de angajament pentru emiterea de acorduri pentru finanţare pentru perioada 2018-2024;

b)credite bugetare pentru plata ajutorului de stat pentru perioada 2018-2027.”

1. **La articolul 4 alineatul (1) litera b) se va va modifica și va avea următorul cuprins:**

„b)alocări financiare nerambursabile în cuantum de 10% peste alocarea prevăzută la lit. a), cu condiţia ca producţia să promoveze o zonă geografică, un oraş sau România, destinaţiile şi obiectivele turistice româneşti din zona geografică sau oraşul promovat ori limba, tradiţiile şi obiceiurile româneşti în producţiile audiovizuale finanţate în cadrul aceleiaşi producţii cinematograficeaudiovizuale, iar desfăşurarea subiectului filmului să fie explicită vizual.”

1. **La articolul 5 alineatul (1) se va modifica și va avea următorul cuprins:**

„(1)Prezenta hotărâre nu se aplică:

a)schemelor de ajutoare care nu exclud în mod explicit plata unui ajutor individual acordat unei întreprinderi care face obiectul unui ordin de recuperare neexecutat, emis în urma unei decizii anterioare a Comisiei prin care un ajutor acordat de acelaşi stat membru a fost declarat ilegal şi incompatibil cu piaţa internă, cu excepţia schemelor de ajutoare destinate reparării daunelor provocate de anumite dezastre naturale şi a schemelor de ajutoare care intră sub incidenţa articolului 19b, a secţiunii 2a, precum şi a secţiunii 16 din capitolul III;

b)ajutoarelor ad-hoc acordate unei întreprinderi menţionate la litera (a);

c)ajutoarelor acordate întreprinderilor aflate în dificultate, cu excepţia schemelor de ajutoare destinate reparării daunelor provocate de anumite dezastre naturale, a schemelor de ajutoare la înfiinţare, a schemelor de ajutoare regionale de exploatare, a schemelor de ajutoare care intră sub incidenţa articolului 19b, a ajutoarelor pentru IMM-uri acordate în temeiul articolului 56f şi a ajutoarelor acordate intermediarilor financiari în temeiul articolelor 16, 21, 22 şi 39, precum şi în temeiul secţiunii 16 din capitolul III, cu condiţia ca întreprinderile aflate în dificultate să nu beneficieze de un tratament mai favorabil decât alte întreprinderi. Cu toate acestea, prezentul regulament se aplică, prin derogare, întreprinderilor care nu se aflau în dificultate la 31 decembrie 2019, dar care au devenit întreprinderi aflate în dificultate în perioada 1 ianuarie 2020-31 decembrie 2021.„

1. **La articolul 6 alineatul (1) litera g) se va modifica și va avea următorul cuprins:**

„g) fac dovada contribuţiei financiare proprii și a cofinanţatorilor la finanţarea proiectului în cazul producătorilor/coproducătorilor, iar în cazul prestatorilor de servicii fac dovada intenției producătorului străin de a asigura contribuția financiară pentru producția proiectului. Contribuţia financiară trebuie să acopere cel puţin bugetul total al producţiei, exclusiv TVA, mai puţin ajutorul de stat solicitat în baza prezentei scheme, cu respectarea prevederilor art. 15.”

1. **La articolul 6 alineatul (4) se va modifica și va avea următorul cuprins:**

„(4) Criteriile pentru încadrarea ca produs cultural se aprobă prin decizie a managerului Oficiului, cu cel puțin 30 de zile calendaristice înainte de deschiderea sesiunii de selecție.”

1. **La articolul 8, partea introductivă de la alineatul (1) se va modifica și va avea următorul cuprins:**

„(1) Sunt considerate cheltuieli eligibile, în conformitate cu prevederile art. 54 alin. (5) din Regulamentul (UE) nr. [651/2014](https://idrept.ro/12039335.htm), cu modificările și completările ulterioare, cheltuielile efectuate pentru furnizarea de bunuri şi prestarea de servicii direct legate de producția unei opere audiovizuale eligibile, respectiv următoarele categorii de cheltuieli.”

1. **La articolul 9, litere a) și b) se vor modifica și vor avea următorul cuprins:**

„a)rambursarea a 35% din cheltuielile eligibile efectuate pentru prestaţii de servicii în domeniul producţiei de opere audiovizuale eligibile pe teritoriul României, la care se poate adăuga un procent de 10%, în condiţiile prevăzute la art. 4 alin. (1) lit. b);

b)ulterior finalizării producției pe teritoriul României şi cheltuirii bugetului aferent, dar nu mai târziu de 2 ani de la încheierea Acordului de finanţare, solicitantul va depune la Oficiu o cerere de plată însoţită de rapoartele zilnice de filmare şi un raport de audit care să certifice suma cheltuielilor eligibile efectiv realizate în conformitate cu Acordul de finanţare şi cu reglementările legale în vigoare. Totodată, se va depune un contract pentru post-producţie ca o asigurare din partea solicitantului că se doreşte continuarea proiectului şi există şanse să fie realizat, precum şi o declaraţie pe propria răspundere că beneficiarul sau deţinătorul drepturilor de proprietate intelectuală asupra producţiei audiovizuale, după caz, asigură fondurile necesare pentru finanţarea postproducţiei.”

1. **La articolul 10, alineatele (1) – (3) se vor modifica și vor avea următorul cuprins:**

„(1)Prevederile prezentei hotărâri vor fi puse în aplicare de către administratorul prezentei scheme de ajutor de stat, Oficiul de Film și Investiții Culturale.

(2) Oficiul de Film și Investiții Culturale va publica, pe site-ul său: invitaţia de a depune formulare de cerere pentru prezenta schemă de ajutor de stat în fiecare an, până la data de 31 decembrie, pentru anul următor.

(3)Lista documentelor care vor trebui depuse de aplicant în vederea demonstrării îndeplinirii criteriilor de eligibilitate, atât ale proiectului, cât şi ale beneficiarului, detalii privind cheltuielile eligibile şi procedura de selecţie a beneficiarilor/proiectelor vor fi stabilite prin decizie a managerului Oficiului, ce va fi publicat în Monitorul Oficial al României, Partea I cu cel puțin 30 de zile calendaristice înaintea deschiderii sesiunii de selecție.”

1. **La articolul 11, referirile la „Comisia Națională de Strategie și Prognoză” se vor înlocui cu sintagma „Oficiu de Film și Investiții Culturale ”.**
2. **La articolul 12, alineatul (2) se modifică și va avea următorul cuprins:**

„(2)Comisia de Film în România va fi formată dintr-un număr impar de membri, minimum 7 persoane, dintre care unul va fi preşedinte, numiţi prin ordin al ministrului culturii, dintre personalităţi din mediul universitar, reprezentanţi ai mediului cultural şi artistic, persoane cu experienţă în domeniul cinematografiei, persoane cu experienţă în afaceri, jurişti, economişti cu experienţă în domeniul finanţe/contabilitate şi auditori cu experienţă de minimum 3 ani în domeniul ajutoarelor de stat.”

1. **La articolul 12, alineatul (4) se modifică și va avea următorul cuprins:**

„(4) Comisia de Film în România evaluează şi verifică proiectele care îndeplinesc condiţiile de eligibilitate pe principiul "primul venit, primul servit", în raport de data depunerii documentației complete, şi certifică, prin hotărâre, eligibilitatea proiectului și calitatea de beneficiar al solicitantului şi propune semnarea Acordului de finanţare.”

1. **La articolul 12, alineatul (6) se modifică și va avea următorul cuprins:**

„(6) Componenţa Comisiei de Film în România se aprobă prin ordin al ministrului culturii, care va fi publicat pe pagina de internet a autorităţii finanţatoare.”

1. **La articolul 15, alineatul (2) litera b) se va modifica și va avea următorul cuprins:**

„b)orice alt ajutor de stat, în legătură cu aceleaşi costuri eligibile, care se suprapun parţial sau integral, numai în cazul în care cumulul respectiv nu are drept rezultat depăşirea intensităţii maxime prevăzute de art. 54 alin. (6) și alin. (7) al Regulamentului (UE) nr. [651/2014](https://idrept.ro/12039335.htm).”

1. **La articolul 15, alineatul (3) se va modifica și va avea următorul cuprins:**

„(3)Ajutoarele de stat exceptate în temeiul prezentei scheme nu se cumulează cu niciun tip de ajutoare de minimis în raport cu aceleaşi costuri eligibile dacă un astfel de cumul ar conduce la o intensitate a ajutorului care o depăşeşte pe cea prevăzută în art. 54 alin. (6) și alin. (7) al Regulamentului (UE) nr. [651/2014](https://idrept.ro/12039335.htm).”

1. **La articolul 16, toate referirile la „Comisia Națională de Strategie și Prognoză” și ”autoritatea finanțatoare a schemei de ajutor de stat” se vor modifica și se vor înlocui cu sintagma „Oficiul de Film și Investiții Culturale”.**

**PRIM-MINISTRU**

**ION-MARCEL CIOLACU**

**ANEXA nr. I**

**Procedura aplicabilă pentru gestionarea şi verificarea de către Oficiul de Film și Investiții Culturale a proiectelor preluate, de încheiere a acordurilor de finanțare şi de efectuare a plăților aferente schemei de ajutor de stat instituită prin Hotărârea Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice, cu modificările şi completările ulterioare**

1. **Dispoziții generale**
2. Dispozițiile prezentei proceduri sunt emise în aplicarea Hotărârii Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice, cu modificările şi completările ulterioare (în continuare „H.G. nr. 421/2018), pentru gestionarea, soluționarea și decontarea proiectelor depuse în sesiunile organizate în anii 2018, 2019 și 2020.
3. În aplicarea prezentei proceduri, vor fi incidente dispozițiile H.G. nr. 421/2018, în forma în vigoare la data deschiderii fiecăreia dintre cele trei sesiuni, care se vor completa cu dispozițiile legislației specifice fiecărei sesiuni în parte, astfel cum acestea sunt detaliate în **Anexa nr. 1** la prezenta procedură.
4. **Definiții**
5. În sensul prezentei hotărâri, termenii şi expresiile de mai jos au următoarele semnificații:
6. **cerere de finanțare** – formularul depus de solicitanți în vederea înscrierii la schema de ajutor de stat, în forma aprobată prin procedura de verificare şi evaluare a proiectelor care pot fi finanțate în baza schemei de ajutor de stat pentru fiecare sesiune;
7. **cerere de plată** – cererea depusă de solicitant în baza art. 11 din H.G. nr.421/2018, ulterior finalizării proiectului de film şi cheltuirii bugetului aferent proiectului eligibil, în vederea decontării cheltuielilor eligibile efectiv realizate;
8. **Oficiu** – Oficiul de Film și Investiții Culturale, administrator al schemei de ajutor de stat;
9. **schema de ajutor de stat** – schema de ajutor de stat înființată prin Hotărârea Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice, cu modificările şi completările ulterioare;
10. **Secretariat tehnic** – personalul încadrat la Oficiu și desemnat prin decizie a managerului să îndeplinească procedurile de verificare administrativă a proiectelor depuse în cadrul schemei de ajutor de stat și să sprijine Comisia de Film în România în soluționarea cererilor conform prezentei proceduri;
11. **sesiune** – procedura de primire și analizare a cererilor de finanțare derulată pe parcursul unui an calendaristic și care începe la data prevăzută în anunțul privind primirea cererilor de finanțare publicat de furnizor și se încheie la data prevăzută în anunțul privind epuizarea bugetului ori suspendarea sesiunii publicat de furnizor, după caz, în anii 2018, 2019 și 2020;
12. **verificare administrativă** – procedura de verificare punctuală a existenței documentelor solicitate și a mențiunilor din cuprinsul acestora, realizată de Secretariatul Tehnic în conformitate cu prezenta procedură și cadrul legislativ aplicabil fiecărei sesiuni;
13. Definițiile de la art. (1) se completează cu definițiile prevăzute în legislația aplicabilă fiecărei sesiuni, conform Anexei nr. 1.
14. **Bugetul**
15. Bugetul schemei de ajutor de stat necesar pentru aplicarea prezentei proceduri este prevăzut în bugetul Oficiului de Film și Investiții culturale, al cărui manager are calitatea de ordonator terțiar de credite, aflat în subordinea Ministerului Culturii.
16. Oficiul poate încheia acorduri de finanțare în baza prezentei proceduri până la data de 31 decembrie 2024, cu respectarea legislației în domeniul ajutorului de stat, în limita creditelor de angajament aprobate anual prin legea bugetului de stat pentru această schemă.
18. Bugetul maxim ce poate fi alocat în vederea aplicării prezentei proceduri este format din:
19. credite de angajament, reprezentând valoarea rămasă după scăderea, din valoarea totală a creditelor de angajament alocate sesiunilor 2018, 2019 și 2020, a valorii creditelor de angajament alocate prin Acorduri de finanțare deja încheiate până la data de 30 septembrie 2023;
20. credite bugetare, reprezentând valoarea rămasă după scăderea, din valoarea totală a bugetelor sesiunilor 2018, 2019 și 2020, a valorii cererilor de plată aprobate și decontate înainte de data de 30 septembrie 2023.
21. După finalizarea analizei prevăzute la Art. 13 alin. (2), Oficiul va comunica pe pagina sa web valoarea creditelor de angajament și creditelor bugetare deja alocate în aplicarea schemei de ajutor de stat și valoarea bugetului maxim alocat implementării prezentei proceduri.
22. **Secretariatul Tehnic**
23. Secretariatul Tehnic realizează gestionarea documentației și verificarea administrativă a proiectelor depuse, având următoarele atribuții principale:
24. participă la întocmirea sintezei proiectelor preluate de Oficiu și stadiului acestora, conform Art. 11;
25. realizează verificarea administrativă a cererilor de finanțare și documentației depuse în baza prevederilor H.G. nr. 421/2018, conform Capitolul II și Grilelor de verificare prevăzute laArt. 11 alin. (3);
26. realizează verificarea administrativă a cererilor de plată și documentației depuse în baza prevederilor H.G. nr. 421/2018, conform Capitolul III și Grilelor de verificare prevăzute la Art. 11 alin. (3);
27. asigură înregistrarea la dosarul proiectului a documentelor depuse de solicitanți;
28. înaintează proiectele analizate, împreună cu grilele de verificare corespunzătoare completate, către Comisia de Film în Româna spre soluționare;
29. asigură condițiile pentru desfășurarea ședințelor Comisiei de Film în România, atât în ceea ce privește locația, cât și prin mijloace informatice;
30. asigură convocarea și organizarea ședințelor Comisiei de Film în România;
31. asigură tehnoredactarea proceselor verbale ale ședințelor Comisiei de Film în România;
32. asigură tehnoredactarea Hotărârilor Comisiei de Film în România, conform proceselor verbale ale ședinței semnate de membrii comisiei;
33. transmite Hotărârile semnate de membrii Comisiei de Film în România către managerul Oficiului;
34. asigură comunicarea cu solicitanții și cu celelalte instituții sau persoane fizice și juridice;
35. îndeplinește alte atribuții alocate de managerul Oficiului în aplicarea prezentei proceduri.
36. **Comisia de Film în România**
37. Evaluarea și selecția proiectelor care îndeplinesc condițiile de eligibilitate în vederea semnării acordurilor de finanțare și certificarea cuantumului cheltuielilor eligibile ce urmează a fi decontate în baza cererilor de plată se va realiza de către o comisie de selecție, organ decizional independent, fără personalitate juridică, denumită în continuare Comisia de Film în România.
38. Membrii Comisiei de Film în România sunt numiţi prin ordin al Ministerului Culturii, dintre personalităţi din mediul universitar, reprezentanţi ai mediului cultural şi artistic, persoane cu experienţă în domeniul cinematografiei, persoane cu experienţă în afaceri, reprezentanţi ai organizaţiilor neguvernamentale specializate în politici publice, pentru un mandat având o durată de un an și care îndeplinesc condițiile prevăzute de H.G. nr. 421/2018.
39. În aplicarea prezentei proceduri, conform dispozițiilor art. 12 din H.G. nr. 421/2018, în forma în vigoare la data deschiderii fiecărei sesiuni, Comisia de Film în România este formată din 5 membri, pentru analiza proiectelor depuse în sesiunile din anii 2018 și 2019, respectiv din 7 membri pentru soluționarea proiectelor depuse în sesiunea din anul 2020.

Pentru activitatea desfășurată în aplicarea prezentei proceduri, membrii Comisiei de Film vor fi remunerați cu o remunerație având natura veniturilor din activități independente, conform dispozițiilor O.U.G. nr. 39/2023.

1. Comisia de Film în România va evalua și soluționa cererile de finanțare depuse și care, până la data preluării schemei de ajutor de stat de către Oficiu, nu au fost soluționate printr-o Hotărâre a Comisiei de Film în România, și va stabili eligibilitatea solicitanților și a proiectelor depuse, în conformitate cu legislația aplicabilă fiecărei sesiuni de selecție și cu prezenta procedură.
2. Comisia de Film în România va evalua și soluționa cererile de plată depuse și care, până la data preluării schemei de ajutor de stat de către Oficiu, nu au fost soluționate printr-o Hotărâre a Comisiei de Film în România, și va emite hotărâri care vor certifica cuantumului cheltuielilor eligibile care urmează să fie plătite beneficiarilor, în conformitate cu legislația aplicabilă fiecărei sesiuni de selecție și cu prezenta procedură.
3. Comisia de Film în România chemată să aplice prezenta procedură nu va putea reveni asupra unei hotărâri adoptate de Comisia de Film în România anterior intrării în vigoare a prezentei proceduri.
4. Hotărârile adoptate de Comisia de Film în România anterior intrării în vigoare a prezentei proceduri pot fi atacate în condițiile art. 12 alin. (7) din H.G. nr. 421/2018.
5. **Etapele analizei și soluționării proiectelor în cadrul schemei de ajutor de stat**
6. Conform dispozițiilor H.G. nr. 421/2018 și a legislației emise în aplicarea sa, analiza, evaluarea și soluționarea cererilor de finanțare de desfășoară în următoarele etape:
7. aprobarea, prin ordin al furnizorului, a criteriilor de încadrare a proiectului ca produs cultural;
8. publicarea de către furnizor a anunțului privind deschiderea sesiunii și a bugetului disponibil;
9. depunerea de către aplicanți a cererii de finanțare și a documentației aferente, conform ordinului furnizorului privind procedura de selecție a proiectelor și aprobare a cererilor de finanțare aplicabilă fiecărei sesiuni;
10. verificarea administrativă de către Secretariatul Tehnic a existenței punctuale a documentelor cerute de procedura de selecție;
11. înaintarea dosarelor verificate de Secretariatul Tehnic, în ordinea în care acestea sunt complete, către Comisia de Film în România pentru evaluarea și soluționarea cererii de finanțare;
12. evaluarea conformității administrative a cererii de finanțare şi a documentelor justificative de către Comisia de Film în România și solicitarea de completări și clarificări, dacă este cazul;
13. evaluarea de către Comisia de Film în România a îndeplinirii condițiilor de eligibilitate referitoare la solicitant și proiect și solicitarea de completări și clarificări, dacă este cazul;
14. soluționarea cererii de finanțare de Comisia de Film în România, prin adoptarea unei hotărâri de aprobare a cererii de finanțare și de semnare a acordului de finanțare ori a unei hotărâri de respingere motivată a cererii de finanțare;
15. verificarea respectării criteriilor de eligibilitate prevăzute de H.G. nr. 421/2018, pentru fiecare aplicant în parte, pe baza hotărârilor emise de către Comisia de Film în România de stat de către ordonatorul de credite responsabil cu gestionarea bugetului schemei de ajutor de stat;
16. încheierea acordului de finanțare între ordonatorul de credite responsabil cu gestionarea bugetului schemei de ajutor de stat și solicitantul declarat eligibil, în baza hotărârii Comisiei de Film în România de admitere a cererii de finanțare.
17. Conform dispozițiilor H.G. nr. 421/2018, legislației emise în aplicarea acesteia și prezentei proceduri, analiza, evaluarea și soluționarea cererilor de plată se desfășoară în următoarele etape:
18. depunerea cererii de plată, însoțită de un raport de audit, în termenul limită prevăzut de HG. Nr. 421/2018 aplicabil fiecărei sesiuni;
19. verificarea administrativă de către Secretariatul Tehnic a existenței punctuale a documentelor cerute de prezenta procedură și a mențiunilor din cuprinsul acestora, în baza grilelor de verificare prevăzute la Art. 11 alin. (3);
20. înaintarea dosarelor verificate de Secretariatul Tehnic, în ordinea în care acestea sunt complete, către Comisia de Film în România pentru evaluarea și soluționarea cererii de plată;
21. evaluarea de către Comisia de Film în România a respectării criteriilor de eligibilitate referitoare la solicitant, proiect și cheltuielile eligibile cerute spre decontare și solicitarea de completări și clarificări, dacă este cazul;
22. soluționarea cererii de plată de către Comisia de Film în România, prin adoptarea unei hotărâri de aprobare a cererii de plată și de certificare a cuantumului cheltuielilor eligibile care urmează să fie plătite solicitantului, sau a unei hotărâri de respingere motivată a cererii de plată;
23. achitarea de către ordonatorul de credite responsabil cu gestionarea bugetului schemei către beneficiar a sumei certificate prin Hotărârea Comisiei de Film în România de aprobare a cererii de plată, în limita valorii maxime aprobate prin Acordul de finanțare, în termen de maxim 120 de zile de la data aprobării cererii de plată.
24. În termen de maxim 10 zile de la data intrării în vigoare a prezentei, managerul Oficiului va aproba, prin decizie și va face public prin afișare pe pagina de internet, forma Grilelor de verificare aplicabile pentru etapa verificării administrative de către Secretariatul Tehnic și pentru evaluarea și soluționarea proiectelor de către Comisia de Film în România, în baza prezentei proceduri, a dispozițiilor H.G. nr. 421/2018 și a legislației subsecvente aplicabile fiecărei sesiuni, detaliată în Anexa nr. 1 la prezenta procedură.
25. În aplicarea dispozițiilor prezentei proceduri, Oficiul poate să solicite informații şi date de la persoane juridice de drept public şi privat şi persoane fizice cu activitate relevantă.
26. **Preluarea documentației și sinteza proiectelor preluate spre analiză de Oficiu**
27. Conform dispozițiilor art. 2 alin. (9) din Ordonanţa de urgenţă a Guvernului nr. 121/2021 privind stabilirea unor măsuri la nivelul administraţiei publice centrale şi pentru modificarea şi completarea unor acte normative, până la data de 2 octombrie 2023, Ministerul Culturii, în calitate de furnizor al schemei, împreună cu Oficiul, în calitate de administrator al schemei de ajutor de stat, preia de la Ministerul Antreprenoriatului şi Turismului, pe bază de protocol de predare-preluare: toate acordurile de finanţare existente, cererile de ajutor depuse de aplicanţi, cererile de plată, procesele-verbale şi documentele emise de Comisia de Film în România, rapoartele de audit, întreaga documentaţie aferentă schemei de ajutor de stat pe care o deţine, dosarele aflate pe rolul instanţelor de judecată al căror obiect vizează derularea schemei de ajutor de stat, precum şi elementele patrimoniale aferente schemei de ajutor de stat, stabilite pe baza situaţiilor financiare întocmite conform prevederilor art. 28 alin. (11) din Legea contabilităţii nr. 82/1991, republicată, cu modificările şi completările ulterioare.
28. În termen de 10 zile calendaristice de la data preluării și verificării documentației prevăzute la alin. (1), Oficiul va întocmi o sinteză a tuturor proiectelor depuse în cadrul schemei de ajutor de stat în sesiunile 2018, 2019 și 2020, care va include pentru fiecare proiect cel puțin următoarele informații:
29. data și ora primirii cererii de finanțare, modalitatea de depunere, numărul de înregistrare, denumirea solicitantului, denumirea proiectului, suma solicitată spre finanțare și procentul ajutorului de stat solicitat;
30. data și numărul hotărârii Comisiei de Film în România prin care a fost soluționată cererea de finanțare, decizia adoptată, suma aprobată spre finanțare și procentul ajutorului de stat aprobat, dacă este cazul;
31. data și numărul Certificatului de solicitant emis, dacă este cazul;
32. data și numărul acordului de finanțare încheiat cu solicitantul, suma aprobată spre finanțare și procentul ajutorului de stat aprobat, dacă este cazul;
33. data și ora primirii cererii de plată, modalitatea de depunere, numărul de înregistrare, denumirea solicitantului, denumirea proiectului, suma solicitată spre decontare, procentul ajutorului de stat solicitat, numele auditorului, data și numărul raportului de audit;
34. data și numărul hotărârii Comisiei de Film în România prin care a fost soluționată cererea de plată, decizia adoptată, suma aprobată spre decontare și procentul ajutorului de stat achitat, dacă este cazul;
35. obiectul și stadiul litigiilor referitoare la proiect, dacă este cazul.
36. Sinteza proiectelor preluate, realizată conform alin. (2), se va publicat pe site-ul Ministerului Culturii și al Oficiului.
38. Oficiul va demara Etapa verificării administrative în paralel, atât pentru proiectele aflate în etapa analizei, evaluării și aprobării cererilor de finanțare, conform dispozițiilor Capitolul II, cât și pentru proiectele aflate în etapa analizei, evaluării și aprobării cererilor de plată, conform dispozițiilor Capitolul III.
39. Fiecare proiect va fi analizat în echipe formate din cel puțin doi membri ai Secretariatului Tehnic.
40. În cazul proiectelor ce fac obiectul prezentei proceduri, în măsura în care, printr-o hotărâre judecătorească definitivă, instanța a dispus măsuri ce derogă de la prezenta procedură, dispozițiile instanței se vor aplica cu prioritate.
41. **CONTINUAREA ANALIZEI, EVALUĂRII ȘI SOLUȚIONĂRII CERERILOR DE FINANȚARE DEPUSE ÎN SESIUNILE 2018, 2019 ȘI 2020**
42. **Etapa verificării administrative a cererilor de finanțare**
43. În termen de maxim 5 zile lucrătoare de la data publicării sintezei prevăzute la art.13 alin. (3), Oficiul va demara Etapa verificării administrative a proiectelor aflate în etapa de analizare, evaluare și soluționare a cererilor de finanțare, astfel cum este detaliată aceasta la Art. 11 alin. (1).
44. Proiectele vor fi analizate în următoarea ordine de prioritate:
45. proiecte pentru care cererea de finanțare depusă a fost aprobată printr-o Hotărâre a Comisiei de Film în România emisă anterior datei de 30 septembrie 2023, dar pentru care nu a fost încheiat un Acord de finanțare cu solicitantul, începând cu cea mai veche hotărâre, în funcție de data și numărul hotărârii;
46. proiecte pentru care cererea de finanțare depusă nu a fost soluționată prin Hotărâre a Comisiei de Film în România până la data de 30 septembrie 2023, începând cu cea mai veche cerere de finanțare, în funcție de data, ora și minutul depunerii cererii de finanțare.
47. **Actualizarea proiectului**

La data începerii verificării administrative a fiecărui proiect, Secretariatul Tehnic va transmite aplicantului o notificare prin care acesta este informat despre data începerii etapei verificării administrative a cererii de finanțare, împreună cu solicitarea de a transmite, în termen de maxim 30 de zile calendaristice de la data primirii notificării:

1. certificate de atestare fiscală în vigoare, emise de autoritățile centrale și de autoritățile locale în circumscripția cărora solicitantul are sediul social;
2. certificat constatator în vigoare referitor la aplicant;
3. copii ale situațiilor financiare aferente ultimului exercițiu financiar încheiat (după caz) și dovada depunerii acestora;
4. stadiul actual al producției proiectului;
5. informații și copii ale documente actualizate, în măsura în care, între data depunerii cererii de finanțare și data începerii analizei administrative, au intervenit modificări ale:
6. informațiilor cuprinse în formularul de cerere de finanțare;
7. informațiilor furnizate în formularul privind încadrarea proiectului în criteriile Testului Cultural și documentelor justificative pentru punctajul calculat;
8. documentelor justificative ce au însoțit cererea de finanțare, cerute conform procedurii de selecție aplicabile sesiunii respective;
9. bugetului total al proiectului ori bugetului cheltuit pe teritoriul României;
10. scenariului;
11. o declarație pe proprie răspundere prin care aplicantul confirmă că toate documentele depuse sunt conforme cu originalul, iar orice alte documente depuse împreună cu cererea de finanțare în sunt în continuare valabile și nemodificate.
13. În maxim 10 zile lucrătoare de la data depunerii documentelor prevăzute la Art. 17, respectiv de la expirarea termenului de depunere a acestora, Secretariatul Tehnic va finaliza verificarea cererii de finanțare, documentației anexate și documentelor transmise în baza Art. 17, în conformitate Grilele de verificare prevazute la Art. 11 alin. (3), corespunzătoare sesiunii de selecție în care a fost depusă respectiva cerere de finanțare.
15. În măsura în care, cu ocazia etapei verificării administrative, Secretariatul Tehnic constată lipsa unor documente ori existența unor neconcordanțe în documentația depusă, va comunica aplicantului o solicitare motivată de completare ori corectare, aplicantul având la dispoziție un termen de răspuns de cel mult de 10 zile lucrătoare de la data recepției solicitării.
16. Secretariatul Tehnic va analiza informațiile și documentele transmise în urma solicitării formulate în baza alin. (1) în termen de maxim 5 zile lucrătoare de la recepția acestora.
17. În măsura în care documentele și informațiile furnizate conform alin. (1) sunt insuficiente, în termen de maxim 10 zile calendaristice de la acestora, Secretariatul Tehnic va putea transmite o a doua solicitare motivată de completare ori corectare, aplicantul având la dispoziție un termen de răspuns de cel mult de 10 zile lucrătoare de la data recepției solicitării de completare ori corectare.
18. Secretariatul Tehnic va analiza documentele furnizate conform alin. (3), în termen de maxim 5 zile lucrătoare de la depunerea acestora.
19. Nu se iau în considerare documentele transmise de solicitant din proprie inițiativă, în vederea completării documentației aferente cererii de finanțare.
20. Odată transmisă o solicitare de completare conform alin. (1), Secretariatul Tehnic va demara etapa analizei administrative cu privire la următoarea cerere de finanțare, în ordinea prevăzută la Art. 16 alin. (2).

În maxim 5 zile calendaristice de la data expirării termenului prevăzut la Art. 18 alin. (1), respectiv la Art. 19 Secretariatul Tehnic:

1. în cazul proiectelor prevăzute la Art. 16 alin. (2) lit. a), va transmite cererea de finanțare și întreaga documentație a proiectului, Hotărârea Comisiei de Film în România de aprobare a cererii de finanțare, împreună cu Grilele de verificare completate, către managerul Oficiului în vederea încheierii Acordului de finanțare;
2. în cazul proiectelor prevăzute la Art. 16 lit. b), va transmite cererea de finanțare și întreaga documentație a proiectului, împreună cu Grilele de verificare completate, către Comisia de Film în România, în vederea evaluării si soluționării cererii de finanțare.
3. **Evaluarea și soluționarea cererilor de finanțare de către Comisia de Film în România**
4. Comisia de Film în România evaluează şi verifică cererile de finanțare pentru proiectele care îndeplinesc condițiile de eligibilitate pe principiul „primul venit, primul servit”, în ordinea în care acestea sunt complete, începând cu cea mai veche cerere de finanțare, în funcție de data, ora și minutul depunerii cererii de finanțare.
5. Comisia de Film în România evaluează şi soluționează cererile de finanțare în baza grilelor de verificare prevăzute la Art. 11 alin. (3).
6. Soluționarea cererii de finanţare de către Comisia de Film din România cuprinde următoarele etape:
7. **Etapa 1 - analiza din punctul de vedere al conformității** cererii de finanțare și documentelor justificative și a grilelor de verificare transmise de Secretariatul tehnic, într-un termen de maximum 15 zile lucrătoare de la data recepției acestor docuente, include, în principal:
8. verificarea existenţei şi conformităţii formularului de cerere şi a documentaţiei anexate acestuia;
9. solicitarea de informaţii suplimentare/clarificări în cazul în care se constată neconformitatea unor documente;
10. verificarea conformităţii documentelor transmise în urma solicitării de informaţii suplimentare, dacă este cazul.
11. **Etapa 2 - analiza din punctul de vedere al eligibilităţii** proiectului de investiţii, într-un termen de maximum 15 zile lucrătoare de la data la care cererea de finanţare este considerată completă în urma finalizării Etapei 1, include, în principal:
12. evaluarea îndeplinirii condiţiilor şi criteriilor de eligibilitate referitoare la solicitant;
13. evaluarea îndeplinirii condiţiilor şi criteriilor de eligibilitate referitoare la proiect, inclusiv Testul Cultural.
15. În cazul în Comisia de Film din România constată existenţa unor neconcordanţe în informaţiile furnizate ori necesitatea unor documente ori informații suplimentare în vederea evaluării conformităţii sau eligibilităţii cererii de finanţare, Comisia de Film din România va comunica solicitantului necesitatea completării/clarificării proiectului, însoţită de motivarea corespunzătoare.
16. Cererea de completare/clarificare se va transmite prin intermediul Secretariatului Tehnic, urmând ca solicitantul să depună documentele solicitate în termen de maximum 7 zile lucrătoare de la momentul recepției cererii.
17. Secretariatul Tehnic va înainta documentele solicitate conform alin. (1) către Comisia de Film în România în cel mult două zile lucrătoare de la data recepției.
18. În termen de maxim 10 zile lucrătoare de la data recepției documentelor solicitate conform alin. (1) la ori de la expirarea termenului de depunere, Comisia de Film în România reanalizează şi evaluează proiectul.
19. Comisia va putea reveni cu solicitare de clarificări, în măsura în care răspunsul primit nu este edificator sau/şi dacă ori de câte ori consideră necesare noi clarificări.
21. Comisia de Film din România adoptă o hotărâre de respingere motivată atunci când constată următoarele:
22. nu sunt întrunite cumulativ condițiile de conformitate şi eligibilitate a cererii de prevăzute de schema de ajutor de stat;
23. formularul de cerere nu este însoţit de documentele prevăzute în procedura de selecție aplicabilă sesiunii respective;
24. aplicantul nu răspunde la solicitarea de actualizare a proiectului conform Art. 17
25. aplicantul nu răspunde la solicitarea de clarificări în termenul prevăzut la Art. 23 alin. (2).
26. În cazul îndeplinirii tuturor condițiilor de eligibilitate, Comisia de Film din România adoptă o hotărâre privind aprobarea cererii de finanțare, care va include cel puțin următoarele:
27. numărul de înregistrare primit pe formularul de cerere;
28. valoarea cheltuielilor eligibile în baza formularului de cerere;
29. ajutorul de stat maxim aprobat în vederea semnării Acordului de finanțare.
30. Hotărârile Comisiei de Film din România se adoptă cu votul majorităţii. În cazul egalităţii de voturi, votul preşedintelui prevalează.
32. Hotărârea privind aprobarea cererii de finanțare, respectiv hotărârea de respingere motivată se transmit de către Comisia de Film din România către managerul Oficiului, prin grija Secretariatului Tehnic, pentru încheierea acordului de finanțare, respectiv pentru emiterea deciziei de respingere motivată a cererii de finanțare.
33. Oficiul va comunic solicitantului rezultatul evaluării, în cel mult două zile lucrătoare de la data soluționării cererii de finanțare.
34. Hotărârile Comisiei de Film în România menționate la Art. 24 pot fi contestate în baza Legii contenciosului administrativ nr. 554/2004, cu modificările şi completările ulterioare.
35. **Încheierea Acordurilor de Finanțare**
36. Înainte de încheierea Acordurilor de finanțare, în baza art. 10 alin. (5) din H.G. nr. 421/2018 Oficiul va verifica următoarele:
37. solicitantul nu are datorii la bugetul general consolidat din România. Dacă este cazul, solicitanților li se va cere să depună certificate de atestare fiscală actualizate.
38. Solicitantul nu este întreprindere în dificultate;
39. Solicitantul nu face obiectul unui ordin de recuperare a ajutorului de stat.
40. în termen de maxim 3 zile lucrătoare de la data îndeplinirii condițiilor prevăzute la alin. (1) , în baza Hotărârii Comisiei de Film în România de aprobare a unei cereri de finanțare și în limita sumei aprobate, managerul Oficiului va emite o decizie în baza căreia Oficiul va încheia cu beneficiarul Acordul de finanțare.
41. Oficiul va încheia Acordurile de finanțare cu beneficiarii proiectelor aprobate în limita bugetului total prevăzut la Art. 5 alin. (1) lit. a) și a creditelor de angajament alocate cu această destinație de la bugetul de stat, prin bugetul Ministerului Culturii.
42. În situația în care condițiile prevăzute la art. nu sunt îndeplinite, managerul Oficiului va înainta proiectul către Comisia de Film în România, pentru a fi revocată decizia de admitere a cererii de finanțare, conform art. 5 alin. (1) lit. c) și art. 16 alin. (2) din H.G. nr. 421/2018.
43. Certificatele de solicitant şi acordurile pentru finanţare nu sunt transferabile și nu asigură solicitanților plata cuantumului alocării financiare nerambursabile, acestea fiind în final certificate de către Comisia de Film în România în baza raportului de audit al proiectului, în condițiile prevăzute de Capitolul III.
44. **Revocarea acordului de finanţare**
45. Acordul de finanţare se revocă şi ajutorul de stat plătit se recuperează în mod corespunzător, după caz, în situația în care, oricând oricare din următoarele situaţii:
46. se dovedeşte că beneficiarul a început lucrul la proiectul sau la activitatea respectivă înainte de înregistrarea unei cereri de finanţare cu respectarea prevederilor prezentei scheme;
47. în urma implementării proiectului nu mai sunt îndeplinite condiţiile prevăzute la art. 6 alin. (3) lit. b) din H.G. nr. 421/2018;
48. se dovedeşte că beneficiarul a dat declaraţii incomplete sau neconforme cu realitatea pentru a îndeplini criteriile de eligibilitate prevăzute de prezenta schemă.
49. **ANALIZA, EVALUAREA ȘI CERERILOR DE PLATĂ PENTRU PROIECTELE APROBATE ÎN SESIUNILE 2018, 2019 ȘI 2020**
50. Proiectele aflate în faza de analiză a cererii de plată și decontare a cheltuielilor eligibile vor fi preluate spre verificare administrativă de către Secretariatul Tehnic în următoarea ordine de prioritate:
51. proiecte pentru care cererea de plată depusă a fost aprobată printr-o Hotărâre a Comisiei de Film în România emisă anterior datei de 30 septembrie 2023, dar pentru care nu au fost decontate cheltuielile eligibile certificate, începând cu cea mai veche hotărâre de aprobare a cererii de plată;
52. proiecte pentru care cererea de plată depusă nu a fost soluționată prin Hotărâre a Comisiei de Film în România până la data de 30 septembrie 2023, începând cu cea mai veche cerere de plată, în funcție de data, ora și minutul depunerii cererii de plată.
53. **Verificarea respectării termenelor de depunere a cererii de plată**
54. Pentru proiectele prevăzute la Art. 28 lit. b), Secretariatul Tehnic va verifica respectarea termenelor legale de depunere a cererilor de plată, în baza Grilelor de verificare prevăzute la Art. 11 alin. (3), în ordinea în care cererile de plată au fost depuse de solicitanți la sediul furnizorului schemei de ajutor de stat, începând cu cea mai veche cerere de plată înregistrată.
55. Analiza privind respectarea termenelor prevăzute la alin. (1) se va face cu aplicarea dispozițiilor Art. 41 din Anexa nr. 1 la Decretul nr. 195 din 16 martie 2020 privind instituirea stării de urgență pe teritoriul României și ale Art. 61 din Anexa nr. 1 la Decretul nr. 240 din 14 aprilie 2020 privind prelungirea stării de urgență pe teritoriul României.
56. În termen de maxim 5 zile calendaristice de la data încheierii verificării prevăzute la alin. (1), proiectele pentru care cererile de plată depuse după expirarea termenelor vor fi înaintate de Secretariatul Tehnic spre Comisia de Film în România împreună cu documentația aferentă și Grilele de verificare completate, cu recomandarea de a fi respinse.
57. În termen de maxim 5 zile calendaristice de la data încheierii verificării prevăzute la alin. (1), proiectele pentru care cererile de plată au fost depuse cu respectarea termenelor vor fi analizate de Secretariatul Tehnic conform Art. 30 și următoarele.
58. În termen de maxim 10 zile calendaristice de la intrarea în vigoare a prezentei proceduri, Oficiul va finaliza verificarea administrativă a termenului de depunere a cererilor de plată preluate și va publica pe pagina web dedicată schemei de ajutor sinteza actualizată a cererilor de plată depuse de solicitanți, cu indicarea datei și orei depunerii cererii de plată și mențiuni privind rezultatul verificării privind termenul de depunere.
59. **Actualizarea proiectului**

Pentru proiectele prevăzute la Art. 28 lit. a) și la Art. 29 alin. (4), Secretariatul Tehnic va transmite aplicantului o notificare prin care acesta este informat despre data începerii etapei verificării administrative a cererii de plată, împreună cu solicitarea de a transmite, în termen de maxim 30 de zile de la data primirii notificării:

1. certificate de atestare fiscală în vigoare, emise de autoritățile centrale și de autoritățile locale în circumscripția cărora solicitantul are sediul social;
2. certificat constatator în vigoare referitor la societatea aplicantă;
3. copii ale situaţiilor financiare aferente ultimului exerciţiu financiar încheiat (după caz) și dovada depunerii acestora;
4. raportul de audit și anexele acestuia, în format electronic, editabil;
5. stadiul actual al producției proiectului;
6. informații și copii ale documente actualizate, în măsura în care, între data depunerii cererii de finanțare și data începerii analizei administrative, au intervenit modificări ale:
7. informațiilor cuprinse în formularul de cerere de finanțare și în cererea de plată;
8. informațiilor furnizate în formularul privind încadrarea proiectului în criteriile Testului Cultural și documentelor justificative pentru punctajul calculat;
9. documentelor justificative ce au însoțit cererea de finanțare, cerute conform procedurii de selecție aplicabile sesiunii respective;
10. bugetului proiectului ori sumelor alocate pe teritoriul României;
11. scenariului;
12. o declarație pe proprie răspundere prin care aplicantul confirmă că toate documentele depuse sunt conforme cu originalul, iar orice alte documente depuse împreună cu cererea de finanțare în sunt în continuare valabile și nemodificate.

Pentru proiectele prevăzute la Art. 28 lit. a), în maxim 10 zile lucrătoare de la data depunerii documentelor prevăzute la Art. 30, respectiv de la expirarea termenului de depunere a acestora, Secretariatul Tehnic va finaliza verificarea cererii de plată și documentația în baza Grilei de verificare prevăzută la Art. 11 alin. (3). corespunzătoare sesiunii în care a fost depus proiectul, iar apoi va înainta cererea de plată și întreaga documentație a proiectului, împreună cu Grilele de verificare completate, către managerul Oficiului în vederea decontării ajutorului de stat certificat prin Hotărârea Comisiei de Film în România de aprobare a cererii de plată.

1. **Documente privind cheltuielile eligibile auditate și solicitate spre decontare**
2. Pentru proiectele prevăzute la Art. 29 alin. (4), în aplicarea dispozițiilor art. 11 alin. (5) din H.G. nr. 421/2018, împreună cu notificarea prevăzută la Art. 30, Secretariatul Tehnic va solicita prezentarea, în copie, a unora dintre documentele justificative ale cheltuielilor eligibile analizate în vederea întocmirii raportului de audit și cereri de plată, selectate prin sondaj.
3. Secretariatul Tehnic va solicita prezentarea documentelor prevăzute la alin. (1) pentru cheltuieli eligibile a căror valoare cumulată, raportată la valoarea totală a cheltuielilor eligibile solicitate spre decontare prin cererea de plată, va fi egală cu procentul în care a fost aprobat ajutorul de stat pentru respectivul proiect, conform Hotărârii Comisiei de Film în România de aprobare a cererii de finanțare – e.g. pentru un proiect a cărui cerere de finanțare a fost aprobată de Comisia de Film în România pentru acordarea unui ajutor de stat în cuantum de 30% din valoarea cheltuielilor eligibile, se va solicita prezentarea documentelor justificative pentru tranzacții având o valoare cumulată de 30% din valoarea totală a cheltuielilor eligibile solicitate spre decontare prin cererea de plată.
4. Cheltuielile eligibile pentru care se va solicita prezentarea documentelor justificative vor fi selectate dintre tranzacțiile analizate de raportul de audit, prin sondaj, conform următoarelor principii:
5. se vor selecta cheltuieli din fiecare categorie de cheltuieli eligibile, conform structurii indicative a bugetului și cheltuielilor eligibile aprobate prin procedura de evaluare a cererilor de finanțare corespunzătoare sesiunii în care a fost depus proiectul;
6. pentru fiecare categorie de cheltuieli, se vor selecta, în mod aleatoriu, cel puțin două tranzacții de valoare superioară și două tranzacții de valoare medie sau redusă în cadrul categoriei, dar cel puțin 100 lei;
7. Pentru tranzacțiile selectate, Secretariatul Tehnic va solicita depunerea tuturor documentelor justificative analizate în vederea întocmirii raportului de audit și care atestă realizarea efectivă a cheltuielii eligibile, în termen de maxim 30 de zile de la data primirii notificării.

Pentru proiectele prevăzute la Art. 29 alin. (4), în maxim 10 zile lucrătoare de la data depunerii documentelor prevăzute la Art. 30, respectiv la Art. 32, respectiv de la expirarea termenului de depunere a acestora, Secretariatul Tehnic va finaliza verificarea cererii de plată, a raportului de audit și documentației anexate, precum și a documentelor transmise în baza Art. 17, în conformitate Grilele de verificare prevăzute la Art. 11 alin. (3), corespunzătoare sesiunii de selecție în care a fost depusă respectiva cerere de finanțare.

2. În măsura în care, cu ocazia etapei verificării administrative a documentației existente și a documentelor primite conform Art. 30 și Art. 32 pe baza Grilelor de verificare prevăzute la Art. 11 alin. (3), Secretariatul Tehnic constată lipsa unor documente sau existența unor neconcordanțe în documentația depusă, va comunica solicitantului o cerere motivată de completare ori corectare a documentației, conform procedurii prevăzute la Art. 18.
3. Odată transmisă o solicitare de completare conform alin. (1), Secretariatul Tehnic va demara etapa analizei administrative cu privire la următoarea cerere de plată, în ordinea în care acestea au fost depuse la sediul furnizorului.

În termen de maxim 5 zile calendaristice de la data expirării termenului prevăzut la Art. 33, respectiv la Art. 34, Secretariatul va înainta întreaga cererea de plată, raportul de audit și documentație a proiectului, împreună cu Grilele de verificare completate, Comisiei de Film în România pentru evaluarea și soluționarea cererilor de plată.

1. **Evaluarea și soluționarea cererilor de plată de către Comisia de Film în România**
2. Comisia de Film în România va analiza cererile de plată și documentația aferentă în ordinea în care acestea au fost depuse, începând cu cea mai veche cerere de plată, în funcție de data, ora și minutul depunerii cererii de plată.
3. Fiecare membru al Comisiei de Film din România cererile de plată și documentația aferentă în baza Grilelor de verificare prevăzute la Anexa nr. II.4, corespunzătoare sesiunii în care a fost depusă cererea de plată.
4. **Soluționarea cererii de plată de către Comisia de Film din România cuprinde următoarele etape:**
5. **Etapa 1 - analiza din punctul de vedere al conformității documentelor**, conform grilelor de verificare prevăzute la Art. 11 alin. (3), într-un termen de maximum 15 zile lucrătoare de la data la care cererea de plată este considerată completă în sensul **criteriilor de conformitate**, care include în principal:
6. verificarea existenţei şi conformităţii cererii de plată și a raportului de audit;
7. solicitarea de informaţii suplimentare/clarificări în cazul în care se constată neconformitatea unor documente;
8. verificarea conformităţii documentelor transmise în urma solicitării de informaţii suplimentare, dacă este cazul.
9. **Etapa 2 - analiza din punctul de vedere al îndeplinirii criteriilor de eligibilitate** privind solicitantul, proiectul și cheltuielile solicitate spre decontare, conform grilelor de verificare prevăzute la Art. 11 alin. (3), într-un termen de maximum 15 zile lucrătoare de la data la care cererea de plată și raportul de audit sunt considerate complete în urma finalizării etapei 1, care include în principal:
10. evaluarea cererii de plată şi a raportului de audit din punctul de vedere al îndeplinirii condiţiilor şi criteriilor de eligibilitate;
11. solicitarea de informaţii şi/sau documente pentru completarea cererii de cererii de plată sau a raportului de audit, dacă este cazul;
12. deliberarea comisiei;
13. soluţionarea cererii de plată prin adoptarea unei hotărâri motivate privind aprobarea integrală sau parțială a cererii de plată și decontare a ajutorului de stat, în limita acordului de finanțare, sau a unei hotărâri de respingere motivată;
14. transmiterea hotărârii privind aprobarea cererii de plată sau a unei hotărâri de respingere motivate către managerul Oficiului în vederea emiterii decontării cheltuielilor eligibile certificate sau a respingerii cererii de plată prin decizie.
15. **Analizarea documentelor justificative privind cheltuielile eligibile auditate și solicitate spre decontare**
16. Comisia de Film în România va analiza documentele justificative privind cheltuielile eligibile auditate și solicitate spre decontare, depuse conform Art. 32, în raport de criteriile de eligibilitate prevăzute în grilele de verificare prevăzute la Art. 11 alin. (3).
17. În cazul în care Comisia de Film din România constată lipsa unor documente jusficative ori existenţa unor neconcordanţe cu privire la cheltuielile eligibile analizate, va solicita depunerea unui eșantion suplimentar de documente justificative, în copie, pentru tranzacții a căror valoare cumulată reprezintă 10% din valoarea totală a cheltuielilor eligibile solicitate spre decontare prin cererea de plată.
18. Documentele prevăzute la alin. (2) se vor selecta conform principiilor prevăzute la Art. 32 alin. (3) și vor fi depuse de solicitant în termen de maxim 10 zile lucrătoare de la data notificării.
20. În cazul în care, oricând pe parcursul evaluării cererii de plată, Comisia de Film din România constată existenţa altor neconcordanţe în informaţiile furnizate ori necesitatea unor documente suplimentare în vederea evaluării conformităţii sau eligibilităţii cererii de plată și a cheltuielilor solicitate spre decontare, Comisia de Film din România va comunica solicitantului, prin Secretariatul Tehnic, necesitatea completării/corectării formularului de cerere şi/sau a documentelor anexate, însoţită de motivarea corespunzătoare.
21. Solicitantul are la dispoziţie un termen de maximum 5 zile lucrătoare să transmită informaţiile şi documentele suplimentare solicitate de Comisia de Film din România.
22. Nu se iau în considerare documentele transmise de solicitant din proprie iniţiativă, în vederea completării documentaţiei aferente cererii de finanțare.
24. În situația în care, în urma verificării documentelor justificative privind cheltuielile eligibile auditate și solicitate spre decontare, depuse de solicitant conform Art. 32 și Art. 38, Comisia de Film în România constată neconcordanţe în informaţiile furnizate ori lipsa unor documente justificative cu privire la tranzacții a căror valoare cumulată reprezintă
25. între 5% și 10% din valoarea valoarea totală a cheltuielilor eligibile solicitate spre decontare prin cererea de plată, Comisia de Film din România va transmite solicitantului o cerere de a depune, în copie, toate documentele justificative privind cheltuielile eligibile auditate și solicitate spre decontare, într-un termen de maxim 60 de zile calendaristice de la data recepționării cererii de completare a documentației.
26. peste 10% din valoarea valoarea totală a cheltuielilor eligibile solicitate spre decontare prin cererea de plată, Comisia de Film din România va solicita, suplimentar față de documentele prevăzute la lit. a), refacerea raportului de audit de către un alt auditor.
27. Documentația depusă conform (1) va fi analizată de Comisia de Film în România în termen de maxim 120 de zile calendaristice de la data depunerii.
28. Comisia de Film în România va considera ca fiind neeligibile toate cheltuielile pentru care nu au fost prezentate documentele justificative solicitate conform prezentului articol.
30. Comisia de Film din România adoptă o hotărâre de respingere motivată atunci când constată următoarele:
31. cererea de plată a fost depusă cu depășirea termenelor prevăzute la Art. 29;
32. solicitantul nu a răspuns sau a răspuns incomplet cererii de actualizare a proiectului, conform Art. 30;
33. solicitantul nu a răspuns sau a răspuns incomplet cererii de completare/clarificare, conform Art. 39;
34. solicitantul nu a răspuns sau a răspuns incomplet cererii de prezentare a documentelor justificative privind cheltuielile eligibile auditate și solicitate spre decontare, conform Art. 32, Art. 38 sau Art. 40;
35. nu sunt întrunite cumulativ condițiile de conformitate şi eligibilitate prevăzute de schema de ajutor de stat, conform Grilelor de verificare prevăzute la Art. 11 alin. (3).
36. În cazul îndeplinirii tuturor condițiilor de eligibilitate prevăzute de schema de ajutor de stat, Comisia de Film din România adoptă o hotărâre privind aprobarea cererii de finanțare și certificarea cuantumului cheltuielilor eligibile aprobate spre decontare, care va include cel puțin următoarele:
    1. numărul de înregistrare primit pe formularul de cerere;
    2. valoarea cheltuielilor eligibile solicitate în baza formularului de cerere de plată;
    3. valoarea cheltuielilor eligibile certificate spre decontare;
    4. intensitatea ajutorul de stat aprobat spre decontare;
    5. voturile exprimate de fiecare dintre membrii comisiei care au participat la deliberare.
37. Hotărârile Comisiei de Film din România se adoptă cu votul majorităţii. În cazul egalităţii de voturi, votul preşedintelui prevalează.
38. Hotărârea privind aprobarea cererii de plată, respectiv hotărârea de respingere motivată se transmit de către Comisia de Film din România către managerul Oficiului, prin grija Secretariatului Tehnic, pentru achitarea cheltuielilor eligibile certificate, respectiv pentru emiterea deciziei de respingere motivată a cererii de finanțare.
39. Oficiul va comunic solicitantului rezultatul evaluării, în cel mult două zile lucrătoare de la data soluționării cererii de finanțare.
40. Hotărârile Comisiei de Film în România menționate la Art. 41 pot fi contestate în baza Legii contenciosului administrativ nr. 554/2004, cu modificările şi completările ulterioare.
42. Înaintea decontării cererilor de plată aprobate, Oficiul va verifica următoarele:
43. solicitantul nu are datorii la bugetul general consolidat din România. Dacă este cazul, solicitanților li se va cere să depună certificate de atestare fiscală actualizate.
44. solicitantul nu este întreprindere în dificultate;
45. solicitantul nu face obiectul unui ordin de recuperare a ajutorului de stat;
46. sunt respectate condițiile privind cumulul și intensitatea maximă a ajutorului de stat.
47. În termen de maxim 10 zile lucrătoare de la data îndeplinirii condițiilor prevăzute la alin. (1), în baza Hotărârii Comisiei de Film în România de aprobare a cererii de plată, managerul Oficiului va emite o decizie în baza căreia Oficiul va achita solicitantului valoarea cheltuielilor eligibile certificate de Comisia de Film în România, în termen de cel mult 120 de zile calendaristice de la data aprobării cererii de plată.
48. Decontarea cererilor de plată aprobate de Comisia de Film în România se va face de în ordinea cronologică în care cererile de plată au fost aprobate și în limita creditelor bugetare aprobate prin legile bugetare anuale, dar în niciun caz mai mult de 233 milioane lei anual.
49. **Reguli privind transparenţa, monitorizarea şi raportarea**
50. Conform obligațiilor ce îi revin în baza art. 16 din H.G. nr. 421/2018, Oficiul va publica pe site-ul său textul integral al schemei de ajutor de stat, perioada în care se pot înregistra cereri, bugetul anual, data epuizării bugetului anual/total al schemei, precum şi formatul documentelor necesare pentru accesare.
51. Oficiul va monitoriza respectarea condiţiilor şi a criteriilor de eligibilitate prevăzute în prezenta schemă pe toată perioada de derulare a acesteia, pentru a nu se depăşi intensitatea maximă admisă şi de a dispune măsurile care se impun în cazul nerespectării condiţiilor din prezenta hotărâre sau din legislaţia naţională ori europeană aplicabile la momentul respectiv.
52. Nerespectarea de către beneficiari a condiţiilor prevăzute în prezenta schemă, precum şi a oricăror obligaţii asumate în vederea obţinerii finanţării determină aplicarea de către Oficiu a măsurilor necesare în vederea recuperării ajutoarelor de stat, inclusiv a dobânzilor aferente, în conformitate cu prevederile Ordonanţei de urgenţă a Guvernului nr. [77/2014](https://idrept.ro/00167253.htm) privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. [21/1996](https://idrept.ro/00176265.htm), aprobată cu modificări şi completări prin Legea nr. [20/2015](https://idrept.ro/00169129.htm), cu modificările ulterioare.
53. Oficiul va păstra înregistrări detaliate referitoare la ajutoarele acordate pentru toate proiectele în cadrul schemei. Aceste înregistrări care conțin toate informaţiile necesare pentru a stabili dacă sunt respectate criteriile din reglementările europene în domeniu trebuie păstrate timp de 10 ani de la data acordării ultimului ajutor în cadrul schemei.
54. Beneficiarii ajutorului de stat acordat în baza prezentei scheme trebuie să păstreze toate documentele aferente acestuia timp de 10 ani şi sunt obligaţi să le pună la dispoziţia Oficiului, a furnizorului schemei de ajutor de stat sau a Consiliului Concurenţei ori de câte ori le sunt solicitate.
55. Informaţiile prevăzute în anexa III a Regulamentului (UE) 651/2014 privind fiecare ajutor individual care depăşeşte echivalentul în lei al sumei de 500.000 euro vor fi publicate pe pagina naţională www.ajutordestat.ro

La data intrării în vigoare a prezentei proceduri, se abrogă:

1. Ordinul ministrului economiei, energiei si mediului de afaceri nr. 2990 din 30 septembrie 2020 privind aprobarea Procedurii de verificare şi evaluare a proiectelor care pot fi finanţate în baza schemei de ajutor de stat privind sprijinirea industriei cinematografice;
2. Ordinul ministrului economiei, energiei si mediului de afaceri nr. 3246 din 11 noiembrie 2020 privind aprobarea componenței și Regulamentului de organizare și funcționare al Comisiei de Film în România, nepublicat în Monitorul Oficial;
3. Ordinul ministrului economiei, energiei si mediului de afaceri nr. 3485 din 9 decembrie 2020 de modificare a punctului nr. 7 din Anexa nr. 1 la Ordinul ministrului economiei, energiei și mediului de afaceri nr. 3246/11.11.2020 privind aprobarea componenței și Regulamentului de organizare și funcționare al Comisiei de Film în România;
4. Ordinul ministrului economiei, energiei si mediului de afaceri nr.3555 din 18 decembrie 2020 privind aprobarea Criteriilor pentru încadrarea „ca produs cultural” a proiectelor care pot beneficia de Schema ajutor de stat privind sprijinirea industriei cinematografice, publicat în Monitorul Oficial nr. 176 din 22 decembrie 2020;
5. Anexa face parte integrantă din prezenta procedură.

**ANEXA la procedura**

**Legislația care guvernează analiza și soluționarea cererilor de acordare a ajutorului de stat depuse în baza Hotărârii de Guvern nr. 421 din 13 iunie 2018 pentru instituirea unei scheme de ajutor de stat privind sprijinirea industriei cinematografice în sesiunile 2018, 2019 și 2020**

**I.1. Legislația care guvernează desfășurarea și analiza cererilor de acordare a ajutorului de stat în baza Hotărârii de Guvern nr. 421 din 13 iunie 2018 pentru instituirea unei scheme de ajutor de stat privind sprijinirea industriei cinematografice depuse și aprobate în sesiunea 2018:**

1. Anunț publicat de Comisia Națională de Strategie și Prognoză referitor la deschiderea sesiunii 2018, începând cu data de 12 0ctombrie 2018, ora 10:00, cu un buget de 60 milioane lei credite de angajament;
2. Anunț publicat de Comisia Națională de Strategie și Prognoză referitor la suplimentarea bugetului sesiunii 2018 până la valoarea de 232 milioane lei credite de angajament;
3. Regulamentul (UE) nr.651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (TFUE), publicat în Jurnalul Oficial al Uniunii Europene, seria L, nr. 187, cu modificările și completările ulterioare,în forma sa aplicabilă la data de 12 octombrie 2018;
4. Hotărâre de Guvern nr. 421 din 13 iunie 2018 pentru instituirea unei scheme de ajutor de stat privind sprijinirea industriei cinematografice, în forma sa aplicabilă la data de 12 octombrie 2018;
5. Ordinul preşedintelui Comisiei Naţionale de Strategie şi Prognoză nr. 166 din 4 iulie 2018 privind stabilirea criteriilor pentru încadrarea ca ''produs cultural'' a proiectelor care pot beneficia de ajutor de stat;
6. Ordinul preşedintelui Comisiei Naţionale de Strategie şi Prognoză nr. 202 din 20 august 2018 privind stabilirea procedurii de selecţie a beneficiarilor şi a proiectelor şi structurii indicative a bugetului proiectului, cu detalii privind cheltuielile eligibile;
7. Ordinul preşedintelui Comisiei Naţionale de Strategie şi Prognoză nr.232 din 4 octombrie 2018 privind constituirea Comisiei de Film în România și aprobarea Regulamentului de Organizare și funcționare al acesteia, nepublicat în Monitorul Oficial al României;
8. Ordinul preşedintelui Comisiei Naţionale de Strategie şi Prognoză nr. 262 din 31 octombrie 2018 de modificare a ordinului nr. 232/2018 privind constituirea Comisiei de Film în România și aprobarea Regulamentului de Organizare și funcționare al acesteia, , nepublicat în Monitorul Oficial al României;
9. Ordinul preşedintelui Comisiei Naţionale de Strategie şi Prognoză nr. 317 din 27 decembrie 2018 pentru completarea anexei nr. 1 la Ordinul preşedintelui Comisiei Naţionale de Strategie şi Prognoză nr. 202/2018 privind stabilirea Procedurii de selecţie a beneficiarilor şi a proiectelor şi structurii indicative a bugetului proiectului, cu detalii privind cheltuielile eligibile.

**I.2. Legislația care guvernează desfășurarea și analiza cererilor de acordare a ajutorului de stat în baza Hotărârii de Guvern nr. 421 din 13 iunie 2018 pentru instituirea unei scheme de ajutor de stat privind sprijinirea industriei cinematografice depuse și aprobate în sesiunea 2019:**

1. Anunț publicat de Comisia Națională de Strategie și Prognoză referitor la deschiderea sesiunii 2019, începând cu data de 3 ianuarie 2019;
2. Anunț publicat de Comisia Națională de Strategie și Prognoză referitor la epuizarea bugetului aferent sesiunii 2019, respectiv 233 milioane lei, începând cu data de 8 noiembrie 2019;
3. Hotărâre de Guvern nr. 421 din 13 iunie 2018 pentru instituirea unei scheme de ajutor de stat privind sprijinirea industriei cinematografice, în forma sa aplicabilă începând cu data de 3 ianuarie 2019;
4. Ordinul președintelui Comisiei Naționale de Strategie și Prognoză nr. 316 din data de 21 decembrie 2018 privind componența Comisiei de Film în România pentru sesiunea 2019, , nepublicat în Monitorul Oficial al României;
5. Ordinul președintelui Comisiei Naționale de Strategie și Prognoză nr. 124 din 7 martie 2019 de modificare a Ordinului nr. 316/2018 privind componența Comisiei de Film din România pentru sesiunea 2019, nepublicat în Monitorul Oficial al României;
6. Ordinul președintelui Comisiei Naționale de Strategie și Prognoză nr. 195 din 9 mai 2019 de modificare a Ordinului Preşedintelui Comisiei Naţionale de Strategie şi Prognoză nr. 166/2018 privind stabilirea criteriilor pentru încadrarea ca „produs cultural” a proiectelor care pot beneficia de ajutor de stat;
7. Ordinul președintelui Comisiei Naționale de Strategie și Prognoză nr. 196 din 9 mai 2019 de modificare a Ordinului Preşedintelui Comisiei Naţionale de Strategie şi Prognoză nr. 202/2018 privind stabilirea Procedurii de selecţie a beneficiarilor și a proiectelor și structurii indicative a bugetului proiectului, cu detalii privind cheltuielile eligibile;
8. Ordinul președintelui Comisiei Naționale de Strategie și Prognoză nr. 197 din 9 mai 2019 de modificare a ordinului nr. 262/2018 care modifică ordinul nr. 232/2018 privind constituirea Comisiei de Film din România şi aprobarea Regulamentului de Organizare şi Funcţionare al acesteia, nepublicat în Monitorul Oficial al României;
9. Ordinul președintelui Comisiei Naționale de Strategie și Prognoză 340 din 30 decembrie 2019 privind suspendarea efectelor schemei de ajutor de stat privind sprijinirea industriei cinematografice prevăzute de Ordinele președintelui Comisiei Naționale de Strategie și Prognoză cu nr. 166/2018, 232/2018, 262/2018, 316/2018, 317/2018, 317/2018, 124/2019, 195/2019, 196/2019 și 197/2019, nepublicat în Monitorul Oficial al României.

**I.3 Legislația care guvernează desfășurarea și analiza cererilor de acordare a ajutorului de stat în baza Hotărârii de Guvern nr. 421 din 13 iunie 2018 pentru instituirea unei scheme de ajutor de stat privind sprijinirea industriei cinematografice depuse și aprobate în sesiunea 2020:**

1. Hotărâre de Guvern nr. 421 din 13 iunie 2018 pentru instituirea unei scheme de ajutor de stat privind sprijinirea industriei cinematografice, în forma sa aplicabilă începând cu data de 22 decembrie 2020 (data deschiderii sesiunii 2020);
2. Ordin al ministrului economiei, energiei si mediului de afaceri nr. 2990 din 30 septembrie 2020 privind aprobarea Procedurii de verificare şi evaluare a proiectelor care pot fi finanțate în baza schemei de ajutor de stat privind sprijinirea industriei cinematografice;
3. Ordin al ministrului economiei, energiei si mediului de afaceri nr. 3246 din 11 noiembrie 2020 privind aprobarea componenței și Regulamentului de organizare și funcționare al Comisiei de Film în România, nepublicat în Monitorul Oficial al României;
4. Ordin al ministrului economiei, energiei si mediului de afaceri nr. 3485 din 9 decembrie 2020 de modificare a punctului nr. 7 din Anexa nr. 1 la Ordinul ministrului economiei, energiei și mediului de afaceri nr. 3246/11.11.2020 privind aprobarea componenței și Regulamentului de organizare și funcționare al Comisiei de Film în România, nepublicat în Monitorul Oficial al României;
5. Anunț al ministrului economiei, energiei si mediului de afaceri din data de 18 decembrie 2020 privind deschiderea sesiunii 2020 schema de ajutor de stat privind sprijinirea industriei cinematografice începând cu data de 22 decembrie 2020, ora 09:00 am;
6. Ordinul ministrului economiei, energiei si mediului de afaceri nr.3555 din 18 decembrie 2020 privind aprobarea Criteriilor pentru încadrarea „ca produs cultural” a proiectelor care pot beneficia de Schema ajutor de stat privind sprijinirea industriei cinematografice, publicat în Monitorul Oficial nr. 176 din 22 decembrie 2020;
7. Comunicarea Ministerului economiei, energiei si mediului de afaceri din data de 22 decembrie 2020 privind suma rămasă disponibilă de angajat pentru sesiunea 2020, respectiv 155.953.768,74 lei.

**ANEXA NR. II**

**Regulament de organizare și funcționare a Comisiei de Film din România**

1. **CAPITOLUL I:** **Dispoziţii generale**
3. Prezentul regulament este stabilește modul de organizare şi de funcţionare a Comisiei de Film în România, în condițiile:
4. Hotărârii de Guvern nr. 421/2018 pentru instituirea unei scheme de ajutor de stat privind sprijinirea industriei cinematografice, aprobată cu modificările și completările ulterioare(denumită în continuare „H.G. nr. 421/2018”);
5. Ordonanței de Urgență a Guvernului nr. 39/2023 privind înfiinţarea Oficiului de Film şi Investiţii Culturale, precum şi pentru stabilirea unor măsuri instituţionale referitoare la gestionarea schemei de ajutor de stat pentru sprijinirea culturii de film şi producţiei de film în Români (denumită în continuare „O.U.G. nr. 39/2023”);
6. Procedurii pentru gestionarea şi verificarea de către Oficiul de Film și Investiții Culturale a proiectelor preluate, de încheiere a acordurilor de finanțare şi de efectuare a plăților aferente schemei de ajutor de stat instituită prin Hotărârea Guvernului nr. 421/2018 pentru instituirea unei scheme de ajutor de stat privind sprijinirea industriei cinematografice, cu modificările şi completările ulterioare, a cărei parte integrantă este prezentul Regulament (denumită, în continuare, „Procedura”).
7. Comisia de Film în România, denumită în continuare „Comisia” reprezintă un organism colegial decizional, fără personalitate juridică, imparțiale și independent, cu rolul de evaluare și selectare a proiectelor care îndeplinesc condițiile de eligibilitate pentru a beneficia de ajutor de stat în condițiile H.G. nr. 421/2018.
8. În activitatea lor, membrii Comisiei de Film în România sunt independenți.
9. Prezentul regulament reglementează funcționarea Comisiei în procesul de evaluare și selecție a proiectelor depuse în sesiunile 2018, 2019 și 2020 în baza H.G. nr. 421/2018, în vederea semnării acordurilor de finanțare și certificarea cuantumului cheltuielilor eligibile ce urmează a fi decontate în baza cererilor de plată, conform dispozițiilor Procedurii.
10. În vederea îndeplinirii atribuțiilor conform prezentul regulament, Comisia de Film în România își desfășoară activitatea în colaborare cu Oficiul de Film și Investiții Culturale, denumit în continuare „Oficiul” care va asigura și personalul care va îndeplini funcțiile Secretariatului Tehnic.
11. În procesul de evaluare și deliberare pentru soluționarea cererilor de finanțare și cererilor de plată depuse în baza H.G nr. 421/2018, membrii Comisiei de Film din România pot cere puncte de vedere scrise de la alți experți în domeniu, cu asigurarea respectării dispozițiilor legale aplicabile membrilor comisiei, inclusiv, dar fără a se limita la, obligațiile de confidențialitate și conflicte de interese.
12. **Componenţa şi organizarea Comisiei**
14. Ministrul culturii va numi, prin ordin, șapte membri ai Comisiei de Film în România, pentru un mandat de 1 an, care poate fi reînnoit consecutiv o singură dată.
15. Prin ordinul prevăzut la alin. (1) se desemnează şi doi supleanţi.
17. La numirea membrilor Comisiei vor fi avute în vedere următoarele criterii:
18. Membrii Comisiei de Film în România sunt numiţi dintre personalităţi din mediul universitar, reprezentanţi ai mediului cultural şi artistic, persoane cu experienţă în domeniul cinematografiei, persoane cu experienţă în afaceri, reprezentanţi ai organizaţiilor neguvernamentale specializate în politici publice
19. Persoanele numite pentru a face parte din Comisia de Film în România, precum şi membrii familiilor acestora sau rudele până la gradul doi inclusiv nu pot participa în nicio calitate la realizarea unui proiect pe care sunt chemați a-l soluționa;
20. nu au fost condamnaţi definitiv pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei, cu excepţia situaţiei în care a intervenit reabilitarea, şi, după caz, nu au săvârşit abateri disciplinare pentru care s-au aplicat sancţiuni disciplinare, pentru care nu a intervenit radierea, în condiţiile legii;
21. membrii nu fac parte din comisiile de selecție din cadrul Centrului Național al Cinematografiei;
22. cel puţin un membru are studii juridice;
23. cel puțin un membru are studii economice, de contabilitate, audit ori gestionare financiară, cu experiență relevantă.
24. În vederea nominalizării persoanelor care respectă criteriile prevăzute la alin. (1) Ministerul publică un anunţ pe pagina de internet proprie, prin care solicită candidaturi însoţite de CV.
26. Comisia este condusă de un preşedinte, numit, prin votul favorabil al majorității membrilor Comisiei de Film în România, inclusiv membrii supleanți.
27. În caz de incompatibilitate, conflict de interese sau dacă se află în imposibilitatea exercitării sarcinilor, preşedintele Comisiei va fi înlocuit de un preşedinte de şedinţă, ales cu votul majorităţii simple a membrilor prezenţi la respectiva şedinţă.
29. Membrii Comisiei au obligaţia păstrării confidenţialităţii, pe toată durata mandatului şi după încetarea acestuia, cu privire la date şi/sau informaţii cu caracter personal de care au luat cunoştinţă în timpul exercitării mandatului, cu excepţia datelor şi documentelor care, potrivit legii, constituie informaţii de interes public.
30. Obligaţia păstrării confidenţialităţii incumbă şi secretarului Comisiei şi supleanţilor acestuia.
31. Membrii Comisiei au obligaţia exercitării mandatului cu respectarea următoarelor principii:
32. respectarea şi aplicarea corectă a legii;
33. prioritatea interesului public;
34. protejarea patrimoniul cultural;
35. asigurarea egalităţii de tratament al cetăţenilor prin aplicarea aceluiaşi regim juridic în situaţii identice sau similare;
36. profesionalism, prin îndeplinirea mandatului cu responsabilitate, competenţă, eficienţă, corectitudine şi conştiinciozitate;
37. imparţialitate şi independenţă, care obligă la o atitudine obiectivă, neutră faţă de orice interes politic, economic, religios sau de altă natură, în exercitarea mandatului.
38. **Conflicte de interese şi incompatibilităţi**
40. În cazul în care există incompatibilităţi, conflicte de interese sau alte motive care pot afecta integritatea şi imparţialitatea membrilor, aceştia vor informa președintele Comisiei şi nu vor participa la soluționarea respectivului proiect în cadrul ședinței.
41. Pentru evitarea conflictelor de interese, pe perioada exercitării mandatului, membrii comisiei nu vor participa la analizarea/soluţionarea proiectelor, atunci când se află în una dintre următoarele situaţii:
42. au participat, în orice calitate, la realizarea unui proiect pe care sunt chemați a-l soluționa;
43. membrii familiilor acestora sau rudele până la gradul doi inclusiv au participat, în orice calitate, la realizarea unui proiect pe care sunt chemați a-l soluționa;
44. proiectul supus analizei vizează documente la a căror pregătire, elaborare, adoptare sau verificare a participat sau participă aceştia, soţul ori soţia sau rudele sau afinii, de până la gradul al II-lea inclusiv;
45. au avut în ultimii 2 ani sau au o relaţie contractuală, în desfăşurare, inclusiv un raport de serviciu, cu solicitantul sau cu persoane fizice ori juridice care au calitatea de elaborator, comanditar sau beneficiar al respectivelor proiecte.
46. În cazul în care, pe parcursul şedinţei, un membru constată faptul că se află în una dintre situaţiile prevăzute la alin. (2), acesta se retrage din şedinţă, iar secretarul Comisiei menţionează acest fapt în procesul-verbal de şedinţă.
47. Obligațiile unui membru aflat în situația prevăzută la alin. (1) și (2) se va asigura de către un alt membru al Comisiei ori de către un supleant.
49. În scopul cunoaşterii şi asumării angajamentelor prevăzute în prezentul regulament, membrii Comisiei semnează, până cel târziu la prima şedinţă la care participă, Declaraţia privind imparţialitatea, interesele şi confidenţialitatea, cuprinzând cel puțin dispozițiile din anexa nr. 1.
50. Nedepunerea declaraţiei conform alin. (1) atrage revocarea mandatului de membru al Comisiei.
52. Calitatea de membru al Comisiei încetează în următoarele cazuri:
53. la încheierea mandatului;
54. la renunţarea din proprie iniţiativă la mandat, comunicată în scris ministrului culturii și namagerului Oficiului;
55. în cazul încălcării prevederilor prezentului regulament şi a Codului de conduită etică şi integritate care funcţionează la nivelul Ministerului Culturii şi Oficiului;
56. la constatarea nerespectării angajamentelor cuprinse în Declaraţia privind imparţialitatea, interesele şi confidenţialitatea;
57. în cazul absenţei nemotivate, potrivit prevederilor prezentului regulament, la două şedinţe consecutive sau trei absenţe cumulate într-o perioadă de 3 luni;
58. în cazul necompletării tuturor grilelor de verificare prevăzute de Procedură și fişelor de vot sau în cazul netransmiterii acestora în termenul procedural, la două şedinţe la care a participat;
59. în cazul neîndeplinirii obligaţiei prevăzute la art. Art. 6;
60. la propunerea unor hotărâri care încalcă prevederile legale, deşi respectivele prevederi i-au fost aduse la cunoştinţă;
61. când, în urma unei hotărâri judecătoreşti definitive, este condamnat penal pentru una dintre faptele prevăzute şi sancţionate în legătură cu exercitarea profesiei;
62. în cazul aplicării de sancţiuni disciplinare, conform legii;
63. în cazul decesului.
64. Constatarea situațiilor prevăzute la alin. (1) este de competenţa managerului Oficiului, în baza raportului întocmit de Secretariatul Tehnic.
65. Semnalarea situațiilor prevăzute la alin. (1) poate fi făcută în scris managerului Oficiului de către membrii Comisiei, precum şi de către orice persoană fizică sau juridică interesată.
66. În cazul în care unul dintre membrii Comisiei pierde această calitate, în locul acestuia va fi numit prin ordin al ministrului culturii un nou membru, cu respectarea dispozițiilor Art. 3 alin. (1) pentru perioada rămasă din respectivul mandat.
67. **Atribuţiile Comisiei**
69. Comisia de Film din România are ca principale atribuții:
70. evaluarea cererilor de finanțare depuse în baza prevederilor H.G. nr. 421/2018*,* în ordinea înregistrării la acestora, din punct de vedere al conformității și îndeplinirii condițiilor și criteriilor de eligibilitate, conform H.G. nr. 421/2018 și legislației secundare emise în aplicarea acesteia, în forma vigoare la data la depunerii fiecărei de finanțare;
71. solicitarea de informații suplimentare, clarificări și/sau documente pentru completarea Cererii de finanțare, după caz;
72. soluționarea tuturor cererilor de finanțare, fie prin adoptarea unei Hotărâri privind admiterea cererii de finanțare, fie a unei Hotărâri motivate de respingere a cererii de finanțare, cu încadrarea în bugetele anuale alocate schemei și respectarea dispozițiilor și termenelor legale aplicabile;
73. transmiterea Hotărârii privind admiterea cererii de finanțare sau a Hotărârii de respingere motivată, către Secretarului de stat din cadrul Oficiului de Film și Investiții Culturale, în vederea semnării Acordului de finanțare sau comunicării Hotărârii de respingere a cererii de finanțare;
74. analizarea Rapoartelor de audit depuse de solicitanții cu care au fost încheiate Acorduri de finanțare, conform prevederilor legale aplicabile;
75. certificarea cuantumului cheltuielilor eligibile aferente Acordului de finanțare, și în baza Raportului de audit, conform prevederilor legale aplicabile;
76. solicitarea, prin Secretariatul Tehnic, de completări/corectări Raportului de audit, după caz;
77. soluționarea tuturor cererilor de plată, fie prin adoptarea unei Hotărâri privind emiterea admiterea cererii de plată, fie a unei Hotărâri motivate de respingere a cererii de plată, cu încadrarea în bugetele anuale alocate schemei și respectarea dispozițiilor și termenelor legale aplicabile;
78. transmiterea Hotărârii care certifică cuantumul cheltuielilor eligibile și valoarea ajutorului de stat corespunzător către Oficiul de Film și Investiții Culturale, în vederea decontării cheltuielilor eligibile certificate sau comunicării Hotărârii de respingere a cererii de plată;
79. transmiterea către Oficiul de Film și Investiții Culturale, la cererea acestuia, a răspunsului argumentat la orice contestație a Hotărârilor emise de Comisie;
80. transmiterea unui răspuns argumentat, în termen de 10 zile calendaristice de la primire, la orice solicitare de clarificări emisă de Oficiul de Film și Investiții Culturale în procesul de emitere a Certificatului de solicitant și a Acordului de finanțare sau a Respingerii cererii, precum și a aprobării cererii de plată;
81. asigurarea permanentă a comunicării cu reprezentanții Secretariatului Tehnic din cadrul Oficiului de Film și Investiții Culturale care asigură secretariatul Comisiei de Film din România.
82. Pentru fiecare proiect analizat se întocmeşte, în scris, prin grija Secretariatului Tehnic asigurat de Oficiu și pe baza procesului verbal de ședință, decizia motivată rezultată în urma votului membrilor Comisiei şi asumată prin semnătura fiecruia dintre aceștia.
83. Comisia întocmeşte un raport privind activitatea sa, la finele fiecărui trimestru calendaristic, pe care îl prezintă ministrului Culturii și managerului Oficiului.
85. Președintele Comisiei are principalele următoarele atribuţii:
86. conduce activitatea Comisiei;
87. conduce şedinţele Comisiei;
88. formulează concluziile/soluţiile Comisiei pentru fiecare subiect supus dezbaterii;
89. supune la vot soluţionarea fiecărui proiect;
90. formulează, în scris, decizia Comisiei, pe baza votului membrilor Comisiei.
91. Secretarul Comisiei va fi asigurat de Secretariatul Tehnic din cadrul Oficiului și are următoarele responsabilităţi:
92. îndeplinesc obligațiile ce le revin conform Procedurii;
93. asigură primirea și înregistrarea documentelor depuse de solicitanți și verifică forma electronică a documentelor, pentru conformitate;
94. completează și permite accesul membrilor Comisiei la registrul documentelor depuse de solicitanți și asigură accesul membrilor Comisiei la documentația disponibilă în format fizic, în echipă de minim două persoane;
95. informează membrii Comisiei cu privire la depunerea documentelor de către solicitanți, în termen de două zile lucrătoare de la data primirii acestora;
96. asigură eliberarea documentelor către solicitanți și arhivarea tuturor documentelor schemei de ajutor de stat, atât în format letric, cât și electronic.
97. convoacă membrii Comisiei şi invitaţii;
98. întocmeşte ordinea de zi;
99. întocmeşte lista de prezenţă;
100. țin evidenţa activităţii Comisiei, întocmeşte procesele-verbale de şedinţă și le transmite membrilor, spre confirmare și semnare;
101. pe baza proceselor verbale confirmate de membrii Comisiei, redactează Hotărârile Comisiei și și le transmite membrilor, spre confirmare și semnare
102. asigură înregistrarea Hotărârilor Comisiei de Film din România în evidențele Oficiului;
103. transmite către managerul Oficiului hotărârile semnate ale Comsiei;
104. asigură publicarea documentelor referitoare la activitatea Comisiei pe pagina de internet a Oficiului;
105. consemnează situaţiile de încetare a mandatului membrilor și le comunică managerului Oficiului;
106. gestionează documentele şi corespondenţa adresate Comisiei;
107. gestionează şi ţine evidenţa declaraţiilor depuse conform dispoziţiilor Art. 7 alin. (1);
108. convoacă contestatarii, pentru a susţine documentaţiile depuse, conform solicitării membrilor Comisiei;
109. asigură transmiterea documentației către Comisie, conform procedurii de soluționare aplicabile;
110. prezintă Comisiei proiectele, corespondența și contestațiile depuse spre soluţionare, conform procedurii de soluționare;
111. face demersuri privind deplasarea Comisiei pentru analizarea în teren a unor aspecte referitoare la contestaţie, dacă este cazul.

1. Membrii Comisiei au următoarele obligaţii:
2. participă la şedinţele Comisiei, având drept de vot în adoptarea propunerilor/deciziilor acesteia;
3. completează şi depun la secretarul Comisiei Declaraţia privind imparţialitatea, interesele şi confidenţialitatea;
4. analizează şi soluţionează proiectele și aspectele cuprinse pe ordinea de zi, fac observaţii, propuneri şi recomandări;
5. completează şi semnează fişele de vot în cadrul fiecărei şedinţe la care sunt prezenţi, potrivit modelului din anexa nr. 2;
6. semnează deciziile Comisiei;
7. solicită consemnarea în procesele-verbale ale şedinţelor de lucru a opiniilor şi punctelor de vedere exprimate;
8. informează, în timp util, Secretaratul Tehnic despre imposibilitatea participării la şedinţă, în situaţii deosebite ce motivează absenţa, depunând, după caz, înscrisul emis de personalul medical în acest sens;
9. sesizează în interes public, cu bună-credinţă, cu privire la orice faptă care presupune o încălcare a legii, a deontologiei profesionale sau a principiilor bunei administrări, eficienţei, eficacităţii şi transparenţei;
10. comunică ministrului culturii şi managerului Oficiului, în scris, solicitarea de renunţare la mandat sau intervenirea unui alt caz de încetare a mandatului, în termen de maxim 2 zile lucrătoare de la apariția acestei situații.
11. **Funcţionarea Comisiei**
13. Funcţionarea Comisiei este asigurată de Oficiul de Film și Investiții Culturale.
14. Pentru activitatea desfășurată în aplicarea prezentei proceduri, membrii Comisiei de Film vor fi remunerați cu o remunerație având natura veniturilor din activități independente, conform dispozițiilor O.U.G. nr. 39/2023.
15. Fondurile necesare funcţionării Comisiei se suportă din bugetul Oficiului de Film și Investiții Culturale.
17. Cvorumul este întrunit în situația în care la ședința Comisiei de Film din România se participă cel puțin jumătate plus unu din numărul total al membrilor, incluzând și președintele acesteia.
18. În cazul neîntrunirii cvorumului menţionat la alin. (1), şedinţa se reprogramează în cel mai scurt timp posibil, cu încadrarea în termenul legal de soluţionare a proiectului.
19. Înaintea votului final ce va fi exprimat asupra fiecărui punct aflat pe ordinea de zi, în cazul în care există membri care se află în situaţia prevăzută Art. 7 şi care nu pot participa la vot sau dacă la momentul votului lipsesc, preşedintele va verifica întrunirea cvorumului legal.
20. Dacă nu se întruneşte cvorumul de şedinţă prevăzut la alin. (1)preşedintele amână votarea până la întrunirea cvorumului legal sau decide reprogramarea subiectelor conform prevederilor alin. (2), cu asigurarea respectării termenului legal de soluţionare sl proiectului.
22. Comisia îşi desfăşoară activitatea în şedinţe stabilite de Comisie și programate de către Secretariatul Tehnic, cu respectarea termenelor de soluționare.
23. Şedinţele Comisiei se desfăşoară de regulă prin intermediul mijloacelor de comunicare audiovizuală/audio la distanță.
24. Şedinţele se pot desfăşura la sediul Oficiului sau în alte locaţii, cu aprobarea managerului Oficiului.
25. Fiecare membru al Comisiei de Film din România va comunica o adresă de e-mail valabilă, ce va fi utilizată în îndeplinirea atribuțiilor sale.
26. În cazul ședințelor desfășurate prin intermediul mijloacelor de comunicare la distanță, se va preciza data convocării și termenul de răspuns, respectiv când se consideră încheiată reuniunea, iar ședința va fi înregistrată.
27. Şedinţele Comisiei sunt conduse de către preşedinte sau, în lipsa acestuia, de către un preşedinte de şedinţă ales dintre membrii prezenţi, situaţie care se consemnează în procesul-verbal.
28. Participarea la şedinţe a membrilor Comisiei este obligatorie și nu poate fi delegată. Absenţele motivate sau nemotivate se consemnează de către secretar în procesul-verbal.
29. În cazul absenței unui membru, Secretariatul Tehnic va convoca unul dintre supleanți, pentru a asigura componența Comisiei conform
30. În funcţie de disponibilităţile tehnice, şedinţele se pot desfăşura fără participarea fizică, în acelaşi spaţiu, a tuturor celor implicaţi, a membrilor Comisiei şi a invitaţilor, cu asigurarea dezbaterilor din comisie prin e-mail, telefon sau videoconferinţă şi comunicarea fişelor de vot completate de membri prin mijloace electronice.
31. În cazul şedinţelor care se desfăşoară prin mijloace electronice, transmiterea fişelor de vot de către membrii comisiei, prin mijloacele electronice, se face în termenul stabilit de secretarul Comisiei, dar nu mai târziu de momentul finalizării şedinţei, în caz contrar fiind aplicabile prevederile art. 8 alin. (1) lit. f).
32. La şedinţele cu participare fizică, fişa de vot este semnată olograf în original; în situaţia participării online, fişa este însuşită prin semnătură electronică certificată sau prin scanarea fişei semnate olograf, după caz.
34. Ordinea de zi a Comisiei se întocmeşte de către Secretariatul Tehnic al Oficiului și se transmite membrilor Comisiei împreună cu convocatorul și orice alte documente relevante.
35. Ordinea de zi poate fi suplimentată cu votul tuturor membrilor Comisiei ori, în cazul unor urgențe apărute în timpul ședinței, cu votul tuturor membrilor prezenți și care alcătuiesc cel puțin cvorum.
36. Secretarul întocmeşte lista de prezenţă şi procesul-verbal al şedinţei, la care anexează fişele de vot.
37. Procesul-verbal al şedinţei se întocmeşte de Secretariatul Tehnic şi cuprinde rezumatul discuţiilor cu privire la fiecare contestaţie precum şi votul fiecărui membru, rezultatul dezbaterilor şi se înregistrează în registrul Comisiei.
38. Procesul-verbal al şedinţei poate fi consultat de membrii Comisiei sau personalul Oficiului având atribuții relevante şi este pus la dispoziţia managerului Oficiului prin grija Secretariatului Tehnic, în termenele procedurale de soluționare.

În situaţia în care Comisia nu poate analiza toate proiectele aflate pe ordinea de zi din cauza numărului mare sau a complexităţii acestora, prin decizia preşedintelui Comisiei cu consultarea membrilor, şedinţa poate continua în altă zi, cu asigurarea respectării termenului legal de soluţionare a contestaţiilor.

**CAPITOLUL VI:** **Desfăşurarea lucrărilor Comisiei şi analizarea contestaţiilor**



Evaluarea și selecția a proiectelor care îndeplinesc condițiile de eligibilitate pentru a beneficia de ajutor de stat în conformitate cu prevederile H.G. nr. 421/2018 și depuse în sesiunile 2018, 2019 și 2020 se va soluționa în conformitate cu dispozițiile procedurii aplicabile.

2. Proiectele se pun la dispoziţia membrilor Comisiei pentru analiză, prin grija secretarului Comisiei, conform termenelor procedurale de soluționare, dar cu cel puţin 3 zile lucrătoare înainte de şedinţa Comisiei.
3. După prezentarea contestaţiei de către preşedintele Comisiei, acesta dă cuvântul membrilor, care pot face observaţii şi recomandări, pot propune soluţii sau pot solicita precizări suplimentare de la solicitanți.
5. Deciziile Comisiei se iau cu majoritatea simplă a voturilor membrilor prezenți, în caz de balotaj votul preşedintelui de şedinţă fiind hotărâtor.
6. În urma analizei proiectelor, Comisia adoptă, în mod motivat, o decizie privind admiterea sau respingerea cererii de finanțare, respectiv a cererii de plată.
7. Preşedintele formulează concluzia motivată privind soluţionarea cererii şi o supune la vot.
8. Concluzia privind soluţionarea contestaţiei, formulată de către preşedinte, este aprobată prin vot de membrii Comisiei, fapt care se menţionează în procesul-verbal de şedinţă şi în fişa de vot.
9. În cazul în care nu se întrunește un vot favorabil de minimum jumătate plus unu din cvorum, Comisia de Film din România emite o Hotărâre de respingere argumentată.
10. Secretarul Comisiei nu are drept de vot.
12. În urma rezultatului votului, preşedintele întocmeşte decizia pe care şi-o asumă prin semnătură, alături de fiecare membru al Comisiei.
13. Opiniile separate ale membrilor care au dat un vot contra celui majoritar, se motivează şi se consemnează în procesul-verbal de şedinţă şi în fişa de vot.
14. Decizia motivată a Comisiei se transmite contestatarului de către direcţia de specialitate, în termen de 3 zile lucrătoare de la data întocmiri acesteia conform alin. (1), şi, spre ştiinţă, serviciilor publice deconcentrate ale Ministerului competente teritorial.
16. Comisia poate decide să invite la şedinţe contestatarul şi/sau reprezentanţii legali ai acestuia şi/sau reprezentantul comisiei de specialitate în baza propunerii căreia a fost elaborat actul administrativ contestat, pentru a susţine contestaţia, respectiv propunerea comisiei de specialitate.
17. Comisia poate decide să invite la şedinţe reprezentanţi ai solicitanților sau al altor autorităţi/instituţii/organizaţii/organisme, pentru prezentarea unor date, informaţii sau puncte de vedere, după caz.
18. Invitaţiile la şedinţele Comisiei sunt întocmite şi transmise de către secretarul Comisiei cu cel puţin o zi lucrătoare înainte de data la care subiectul se dezbate în cadrul şedinţei Comisiei.
19. Persoanele prevăzute la alin. (1) şi (2) nu pot participa la deliberările din cadrul şedinţelor sau la vot, părăsind sala de şedinţă.
20. Membrii Comisiei pot fi delegaţi de către ministrul culturii să evalueze/să constate din punct de vedere ştiinţific, în teren, situaţii privind soluţionarea contestaţiei, cu decontarea cheltuielilor legate de deplasare, cazare şi diurnă de către Minister.
21. În urma evaluării prevăzute la alin. (5), membrii Comisiei au obligaţia redactării unui raport detaliat, în termenul stabilit de ministrul culturii.

**CAPITOLUL VII:** **Aspecte organizatorice**

**Art. 23**

1. Pentru activitatea prestată, membrii Comisiei primesc o indemnizaţie conform dispozițiilor O.U.G. nr. 39/2023.
2. Plata indemnizaţiilor se asigură de către Oficiu, pe baza proceselor verbale ale ședințelor Comisiei din lunile în care aceasta are activitate.

**Art. 24**

1. Documentele şedinţelor sunt, în ordinea de arhivare, următoarele:

**a)**lista de prezenţă;

**b)**ordinea de zi;

**c)**procesul-verbal cuprinzând fişele de vot;

d) grilele de verificare prevăzute de Procedură completate de fiecare membru al Comisiei;

**e)**procesul verbal al ședinței, cuconcluzia motivată privind soluţionarea cererii de finanțare ori cererii de plată, cu consemnarea modalității de vot pentru fiecare membru;

1. Arhivarea documentelor se face în original, la direcţia de specialitate.

**Art. 25**

Componenţa Comisiei și Procesele verbale și hotărârile adoptate se publică pe site-ul Oficiului de Film și Investiții Culturale într-o secțiune specială dedicată schemei de ajutor de stat.

**Art.26.**

Anexele nr. 1 și 2 fac parte integrantă din prezentul regulament.

**ANEXA nr. 1:** **DECLARAŢIE privind imparţialitatea, interesele şi confidenţialitatea**

Subsemnatul(a), ........................................................................, CNP .......................,

adresă de e-mail valabilă, ce va fi utilizată în îndeplinirea atribuțiilor: ................................

membru(ă) al plenului Comisiei de Film în România, declar pe propria răspundere, sub sancţiunea falsului în declaraţii, prevăzut de art. 326 din Codul penal, următoarele:

**I. Imparţialitate**

Pe durata mandatului, în calitate de membru, nu voi participa la şedinţele, dezbaterile şi la votul comisiei din care fac parte dacă voi constata că mă aflu în una sau mai multe dintre situaţiile prevăzute de Regulamentul de organizare şi funcţionare a Comisiei de Film în România.

Nu am niciun interes de natură să afecteze imparţialitatea mea pe parcursul procesului de deliberare în cadrul comisiei din care fac parte.

**II.Interese**

|  |  |
| --- | --- |
| 1. Asociat sau acţionar la societăţi comerciale, precum şi membru în asociaţii, fundaţii sau alte organizaţii neguvernamentale, care au legătură cu obiectul de activitate al comisiei: | |
| Unitatea  - denumirea şi adresa - | Calitatea deţinută |
| 1.1...... |  |
|  |  |
|  |  |
|  |  |
|  |  |
|  |  |
| 2. Calitatea de membru în organele de conducere, administrare şi control ale societăţilor comerciale, ale asociaţiilor sau fundaţiilor ori ale altor organizaţii neguvernamentale care au legătură cu obiectul de activitate al comisiei: | |
| Unitatea  - denumirea şi adresa - | Calitatea deţinută |
| 2.1...... |  |
|  |  |
|  |  |
|  |  |
|  |  |
|  |  |

Mă angajez ca, pe durata mandatului, dacă sesizez iminenţa unui conflict de interese cu privire la un subiect de pe ordinea de zi ori altă situaţie care constituie sau care poate genera un conflict de interese, să înştiinţez de îndată comisia/secretariatul comisiei, să mă abţin de la dezbateri şi luarea deciziei, inclusiv de la vot.

**III.Confidenţialitate**

Mă angajez să păstrez confidenţialitatea informaţiilor şi datelor cu caracter personal pe care le voi obţine sau le voi afla ca efect al calităţii mele de membru al comisiei, cu excepţia datelor şi documentelor care, potrivit legii, constituie informaţie de interes public sau a căror comunicare se face în interes public, pe toată durata mandatului şi după încetarea acestuia, potrivit prevederilor legii.

Declar că am luat cunoştinţă de prevederile Regulamentului de organizare şi funcţionare a Comisiei de Film în România, cu modificările şi completările ulterioare, şi sunt de acord ca datele mele personale să fie utilizate de către Ministerul Culturii și Oficiul de Film și Investiții Culturale în conformitate cu prevederile Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE, iar numele meu să fie făcut public pe perioada nelimitată în calitate de membru al comisiei de către Ministerul Culturii, serviciile publice deconcentrate ale acestuia şi instituţiile din subordinea lui. Înţeleg şi sunt de acord ca Ministerul Culturii și Oficiul de Film și Investiții Culturale să păstreze datele personale colectate cu termen de păstrare permanent, în condiţiile prevăzute de Legea Arhivelor Naţionale nr. [**16/1996**](https://idrept.ro/00163035.htm), republicată, cu modificările şi completările ulterioare și Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările ulterioare,.

|  |  |
| --- | --- |
| Semnătură | Data |

**ANEXA nr. 2:**  **FIŞA DE VOT**

|  |  |  |  |
| --- | --- | --- | --- |
| Fişa de vot nr. ....  Anexă la procesul-verbal al şedinţei Comisiei de Film în România | | | |
|  | Proiect1 | Observaţii2 | Votul exprimat de membrul Comisiei |
| 1 | ...................................... | ............................. | ............................... |
| 2 | ...................................... | ............................. | ............................... |
| 3 | ...................................... | ............................. | ............................... |
| ...... | ...................................... | ............................. | ............................... |

\_\_\_\_

1Se vor completa numărul de înregistrare al proiectului de la furnizorul schemei la momentul depunerii, sesiunea în care a fost depus și denumirea proiectului la care aceasta se referă.

2Se vor completa aspecte relevante referitoare la documentaţie.

Semnătură membru Comisie

Data

Prenume, nume